Περιοδεία στην ΕΥΔΑΠ Ιλισίων (Λαοδικείας) θα πραγματοποιήσει αντιπροσωπεία του ΚΚΕ με επικεφαλής τον Γιώργο Σκιαδιώτη, μέλος της ΚΕ, την Τρίτη 29/6, στις 7 το πρωί.\nΗ Επιτροπή Αρκάδων Αθήνας του ΚΚΕ καλεί τους συντοπίτες, συντρόφους και φίλους του Κόμματος να πάρουν μέρος στη συγκέντρωση που γίνεται την Τρίτη 29 Ιούνη και ώρα 8 μ.μ., στα γραφεία της ΚΟΑ (Βερανζέρου και Κοτοπούλη, Ομόνοια) με θέμα: "Αποτελέσματα ευρωεκλογών και τρέχουσες πολιτικές εξελίξεις".\nΗ ΚΟ Δάφνης του ΚΚΕ διοργανώνει συνεστίαση την Τρίτη 29/6 στις 9.00 μμ, στην πλατεία δημαρχείου.\nΠρόσκληση για συμμετοχή σε συζήτηση σχετικά με "τα εκλογικά αποτελέσματα και τις μετεκλογικές εξελίξεις" απευθύνει στους φίλους και συντρόφους η ΚΟΒ Κυψέλης του ΚΚΕ.Η συζήτηση θα γίνει στα γραφεία της οργάνωσης (Κερκύρας 91), την Τετάρτη 30 του Ιούνη και ώρα 7.30 μμ.\nΗ ΚΟΒ Πετραλώνων του ΚΚΕ,διοργανώνει εκδήλωση - συζήτηση με θέμα "εκτιμήσεις για το εκλογικό αποτέλεσμα του ΚΚΕ" κλπ.\nΗ εκδήλωση, στην οποία καλούνται να πάρουν μέρος όλοι οι φίλοι και σύντροφοι που μένουν στην περιοχή, θα γίνει την Παρασκευή 2 του Ιούλη στα γραφεία της ΚΟΒ (Τρώων 45) και ώρα 8 μμ.


- Εικόνα του Fortaleza, Galle - TripAdvisor\nΝέο! Μας επισκέπτεστε για να δείτε γνώμες από ταξιδιώτες. Τώρα μπορείτε και να κάνετε κράτηση για το ξενοδοχείο σας απευθείας στο TripAdvisor. Turquoise Room\n- Εικόνα του Fortaleza, Galle\nΑσία› Σρι Λάνκα› Νότια Επαρχία› Galle› Galle Kαταλύματα τύπου B&B› Fortaleza Εικόνες\nΦωτογραφία: “Turquoise Room\nΝο 14 από 239 B&B για: Galle Πιστοποιητικό διάκρισης Ιστοσελίδα ξενοδοχείου\nNo. 9 Church Cross Street | Galle Fort, Galle 80000, Σρι Λάνκα Κράτηση στο σε συνεργασία με το\n“At the heart of historic Galle For...”\t21/06/2016\nΣας ευχαριστούμε για τη βαθμολογία σας Αναφορά Fortaleza: Έχετε πάει; Μοιραστείτε τις εμπειρίες σας!\nΠροσθήκη φωτογραφίας Δείτε και τις 166 κριτικές για το Fortaleza Δείτε παρόμοια ξενοδοχεία Galle Fort Hotel 366 ΚριτικέςΠροβολή τιμών 0.1 χλμ Gloria Grand Hotel 281 ΚριτικέςΠροβολή τιμών 3.9 χλμ The Fortress 1.210 ΚριτικέςΠροβολή τιμών 13.0 χλμ Galle: Δείτε όλα τα ξενοδοχεία Πληροφορίες για εμάς


THE SIMPLY KONJAC SPONGE - Glowbox\nΤο Konjac είναι ένα αιωνόβιο φυτό που ευδοκιμεί στην Ασία σε μεγάλα υψόμετρα.Είναι εντελώς φυσικής προέλευσης, δηλαδή 97% νερό, πλούσιο σε ορυκτά και χαμηλό σε θερμίδες.Το konjac έχει ουδέτερο ph που αφήνει το δέρμα σε τέλεια ισορροπία. Το Konjac σφουγγάρι είναι ιδανικό για μωρά, ηλικιωμένους και για όσους έχουν ευαίσθητη επιδερμίδα.\n> THE SIMPLY KONJAC SPONGE\nΜια μοναδική εμπειρία στον καθαρισμό του προσώπου. Το μαύρο σφουγγάρι Konjac είναι εμπλουτισμένο με τις ιδιότητες του φυσικού μπαμπού άνθρακα, προσφέρει μια απίστευτη εμπειρία στον καθαρισμό του προσώπου ενώ ταυτόχρονα, έχει αντιοξειδωτικά οφέλη για την επιδερμίδα.\nThe Simply Konjac Sponge 6 Waves Red\nΤο Konjac sponge έχει καταπραϋντικές ιδιότητες, είναι ενισχυμένο με φυσικό γαλλικό κόκκινο άργιλο που βοηθά στη βελτίωση της κυκλοφορίας του αίματος, αφήνοντας το δέρμα απαλό, φωτεινό και ενυδατωμένο.\nThe Simply Konjac Sponge 6 Waves Green\nΤο ιδανικό σφουγγάρι για λιπαρά δέρματα με τάση για ακμή, χάρης στο φυσικό γαλλικό πράσινο άργιλο που συσφίγγει τους πόρους, τονώνει την επιδερμίδα και ανανεώνει τα κατεστραμμένα κύτταρα.


Σασμός Spoiler: Ο Καραπάνος ψάχνει με μανία την Σεμίνα - fiftififti\nΣασμός Spoiler: Ο Καραπάνος ψάχνει με μανία την Σεμίνα\nΜία ριψοκίνδυνη συνεργασία, έρχεται για να ανατρέψει τα πάντα, στη σειρά Σασμός. Η δίκη του Αστέρη πλησιάζει και ο Καραπάνος μαθαίνει πως η Σεμίνα είναι η μάρτυρας – κλειδί, για αυτή την ιστορία, στη σειρά Σασμός. Πώς, όμως, φτάνει ως τη Σεμίνα; Σασμός Spoiler: Ο Καραπάνος ψάχνει με μανία την Σεμίνα\nΟ Μαθιός και η Στέλλα ανακαλύπτουν πως η κοπέλα του Πετρή βρισκόταν μπροστά στο τραγικό αυτό συμβάν. Γνωρίζουν πολύ καλά πως πρέπει να εντοπίσου τα ίχνη της, εάν θέλουν ο Αστέρης να αθωωθεί.\nΔιαβάστε Επίσης Σασμός: Ο Κώστας πιάνει δουλειά στο αλουμινάδικο – Έξαλλη η Άσπα\nΤην ίδια στιγμή, ο Αμερικάνος παίρνει στις πλάτες του το φονικό του Στεφανή, διχάζοντας τις αρχές. Ο Μαθιός, θέλοντας να ανακαλύψει ποιος είναι αυτός ο άντρας και τί σχέση είχε με τον ξάδελφό του, ζητάει από τον Καραπάνο να τον βοηθήσει.\nΠράγματι, ο Καραπάνος έχει πολλούς ανθρώπους εκτός φυλακής, οι οποίοι μπορούν να εντοπίσουν, τόσο το παρελθόν του Στεφανή, όσο και το που κρύβεται η Σεμίνα, στη σειρά Σασμός.\nΑυτό το εκμεταλλεύονται ο Μαθιός και η Στέλλα, ζητώντας του να εντοπίσει την κοπέλα αυτή, ως τη δίκη του Αστέρης. Φυσικά, ο Καραπάνος έχοντας ιδιαίτερη αδυναμία στον φίλο του τον Αστέρη, δέχεται να τους βοηθήσει.\nΔιαβάστε Επίσης Σασμός Spoiler: Η Καλλιόπη Σε Πανικό Μετά Τον Τραυματισμό Του Αστέρη!\nΟ ίδιος βάζει τα μεγάλα μέσα κι ετοιμάζει την επίθεσή του. Θέλει να βρει τη νεαρή κοπέλα, να την αναγκάσει να μιλήσει με το ζόρι για όλα όσα είδε εκείνη την ημέρα. Ένα νέο κυνηγητό ξεκινάει, με τη Σεμίνα να μην έχει ιδέα πως την κυνηγούν… ξανά! Σασμός Spoiler: Ο Καραπάνος ψάχνει με μανία την Σεμίνα\nΣκοτεινή Θάλασσα επόμενα επεισόδια : 13 , 14\nΗ Γη της Ελιάς: Αρετή και Στέφανος λυγίζουν μπροστά στο μωρό


ΠΑΥΛΟΣ ΧΡΗΣΤΙΔΗΣ:Η ΤΟΥΡΚΙΑ ΠΑΡΑΒΙΑΖΕΙ ΤΟ ΔΙΕΘΝΕΣ ΔΙΚΑΙΟ – Κίνημα Αλλαγής\nΠΑΥΛΟΣ ΧΡΗΣΤΙΔΗΣ:Η ΤΟΥΡΚΙΑ ΠΑΡΑΒΙΑΖΕΙ ΤΟ ΔΙΕΘΝΕΣ ΔΙΚΑΙΟ\nΠΑΥΛΟΣ ΧΡΗΣΤΙΔΗΣ:Η ΤΟΥΡΚΙΑ ΠΑΡΑΒΙΑΖΕΙ ΤΟ ΔΙΕΘΝΕΣ ΔΙΚΑΙΟ2019-12-042019-12-04https://kinimaallagis.gr/gggg/uploads/2022/06/logo-pasok-kinal-white-web-1-1.pngΚίνημα Αλλαγήςhttps://kinimaallagis.gr/gggg/uploads/2019/12/43432423339.jpg200px200px\nΔΗΜΉΤΡΗ ΟΙΚΟΝΌΜΟΥ ΚΑΙ ΜΑΡΊΑ ΑΝΑΣΤΑΣΟΠΟΎΛΟΥ\nΈχουμε απέναντι μας ένα γείτονα ο οποίος παραβιάζει διαρκώς το διεθνές δίκαιο. Έχει ξεπεράσει τα όρια της προκλητικότητας και έχει περάσει στην επιθετικότητα, εδώ και αρκετό καιρό. Και αυτό είναι κάτι το οποίο όλες τις πολιτικές δυνάμεις στην πατρίδα μας και φυσικά όλο τον ελληνικό λαό τον βρίσκει μονιασμένο και στην ίδια ακριβώς κατεύθυνση. Το δεύτερο είναι ότι κατά την άποψή μας έπρεπε να έχει γίνει ήδη ένα Συμβούλιο Πολιτικών Αρχηγών, όπως πρώτη πρότεινε η Φώφη Γεννηματά. Και ως ένα μέσο πίεσης προς την απέναντι πλευρά.\nΕμείς, όπως το κάναμε και επί κυβέρνησης Τσίπρα στα ελληνοτουρκικά, σήμερα είμαστε ξεκάθαροι. Στηρίζουμε κάθε φωνή που εγγυάται τα εθνικά συμφέροντα και θέλουμε να εκτονωθεί η κατάσταση.\nΜας έχει συνηθίσει ο κ. Ερντογάν σε ένα παζάρι και στο οποίο κάνει ένα βήμα πίσω και δύο μπροστά. Αυτή είναι η στρατηγική του. Το ζήτημα είναι πώς μια στρατηγική η οποία στοιχίζεται με τα εθνικά συμφέροντα και λαμβάνοντας υπόψη ότι δυστυχώς η Ευρωπαϊκή Ένωση εμφανίζεται κατώτερη των περιστάσεων όσον αφορά την αλληλεγγύη την οποία δείχνει απέναντι στην παραβίαση του διεθνούς δικαίου. Όπως και το ΝΑΤΟ προφανώς.\nΠρέπει να ανοίξει μία συζήτηση στα κατάλληλα fora και τις αρμόδιες επιτροπές γύρω από τον τρόπο με τον οποίο η Ελλάδα θα αυξήσει και τους εξοπλισμούς μέσα στο επόμενο χρονικό διάστημα.\nΦώφη Γεννηματά : Να απελευθερώσουμε τις δυνατότητες των Ελλήνων να δημιουργήσουν νέες υπηρεσίες, ιδέες και προϊόντα Εισερχόμενα xΣυνεντεύξεις


Ρίξε μια ματιά...: Σεπτεμβρίου 2007\nΣωκράτης Μάλαμας και Αλκίνοος Ιωαννίδης στο Κατράκειο\nΗ παρακάτω συναυλία ήταν εκτός προγράμματος και, παρότι δεν διαφημίζεται ως τέτοια, γίνεται για ένα συγκεκριμένο σκοπό: για την οικονομική ενίσχυση ενός φίλου, του ηχολήπτη Στέφανου Μπάμπη, ο οποίος νοσηλεύεται ύστερα από σοβαρό εργατικό ατύχημα.\nΗ κατάστασή του απαιτεί πολύχρονη και δαπανηρή θεραπεία. Οι φίλοι και συνεργάτες του – τεχνικοί και μουσικοί – οργάνωσαν αυτή τη συναυλία, τα έσοδα της οποίας θα διατεθούν αποκλειστικά γι’ αυτό το σκοπό.\nΟ Σωκράτης Μάλαμας και ο Αλκίνοος Ιωαννίδης σε μία μεγάλη αποχαιρετιστήρια συναυλία μετά την επιτυχημένη καλοκαιρινή τους περιοδεία στο Κατράκειο Θέατρο, στη Νίκαια, την Τετάρτη, 3 Οκτωβρίου.\nΤετάρτη 3 Οκτωβρίου - Ώρα έναρξης: 09:00\nΘεατρική παράσταση: «Νυχτερίδες», της Λένας Κιτσοπούλου\n2 έως 14 Οκτωβρίου στο Bios\nΤα βραβευμένα διηγήματα της Λένας Κιτσοπούλου (εκδόσεις Κέδρος, 2006) έρχονται –για περιορισμένο αριθμό παραστάσεων- στην κεντρική θεατρική σκηνή του Bios από τη νέα ομάδα «Ασίπκα».\nΈνα συνονθύλευμα συναισθημάτων και αναμνήσεων που βάζουν σε κίνηση μια λειτουργία ανθρώπινη, στόματα που γεμίζουν λέξεις και μοιράζονται μαζί μας ότι δεν μπόρεσαν να πουν ποτέ.\nΟ σκηνοθέτης Δημήτρης Μπίτος μας καθίζει δίπλα σε αυτούς τους ήρωες, μας τοποθετεί ανάμεσά τους, μας καθιστά μάρτυρες αποκαλυπτικών εξομολογήσεων, ακραίων σχέσεων και καταστάσεων που έρχονται αναπάντεχα στο φως ταράσσοντας την ησυχία.\nΣκηνοθεσία και θεατρική προσαρμογή: Δημήτρης Μπίτος\nΣκηνικά-κοστούμια: Μαρίνα Τρούπη\nΕισιτήριο: 16ευρώ/12ευρώ φοιτητικό\nΠαραστάσεις Τρίτη έως Σάββατο\nΓια να μάθετε για το βιβλίο της Λένας Κιτσοπούλου, «Νυχτερίδες», κάντε κλικ εδώ!\n«ΝΥΧΤΕΡΙΔΕΣ», της Λένας Κιτσοπούλου\nΒραβείο Πρωτοεμφανιζόμενου Πεζογράφου, Περιοδικού «Διαβάζω» 2006\nΈνα κορίτσι δεκατριών χρονών σπάει την πόρτα της εφηβείας και μπαίνει μέσα. Μια μάνα σκύβει απελπισμένη πάνω από τη λεκάνη της τουαλέτας. Ένας μεσήλικας είναι πεσμένος κάτω, εδώ και ώρες.Ένας νεαρός περπατάει μέσα στο κρύο με τα χέρια χωμένα στις τσέπες του.Ένας πατέρας κλαίει τηγανίζοντας πατάτες.Μια Γιούλα έχει τυλίξει το καλώδιο του τηλεφώνου γύρω από το λαιμό της.Η οικογένεια κάθεται αγαπημένη στο τραπέζι και τρώει κατσικάκι του φούρνου∙ ή μήπως τρώει τα μέλη της;\nΗ Λένα Κιτσοπούλου γεννήθηκε το 1971 στην Αθήνα. Είναι ηθοποιός. Οι Νυχτερίδες είναι το πρώτο της βιβλίο.\n"...Με γλώσσα κοφτή και ασθμαίνουσα φέρνει στην επιφάνεια όσα κουκουλώνουμε μέσα μας - θυμό, επιθυμίες, ενοχές - δίνοντας απανωτά χαστούκια στον μικροαστικό καθωσπρεπισμό."\nΣταυρούλα Παπασπύρου, VOGUE, Ιούλιος 2007\n"Η Λένα Κιτσοπούλου υπογράφει ένα 'εκρηκτικό' ντεμπούτο στην πεζογραφία των τελευταίων ετών. Οι ιστορίες της φέρνουν στο νου κάτι από την ατμόσφαιρα των ταινιών Παγοθύελλα και Ευτυχία. Η φαινομενική ηρεμία διαρρηγνύεται, για να αποκαλύψει από πίσω το σοκ και τη βία. Στις Νυχτερίδες άνθρωποι καταβυθίζονται στην άβυσσο των ενστίκτων τους. Η κοφτερή σαν λεπίδι γλώσσα της κάνει την αλήθεια τους ακόμη πιο αβάστακτη. Η ηθοποιός Λένα Κιτσοπούλου, με ενδιαφέρουσα πορεία στο θέατρο και το σινεμά, αναμετριέται με τη σκληρότητα χωρίς να φοβάται τις λέξεις."\nΕύη Καρκίτη, ΑΓΓΕΛΙΟΦΟΡΟΣ, 5/11/2006\n"Οι ήρωές της είναι σκοτεινοί, ωμά βίαιοι ή ωμά αγαθοί, καταστροφικοί και καταδικασμένοι. Στις αντιδράσεις τους υπάρχει κατανόηση ζωής αλλά και τεράστια οργή. Γνήσια οργή με μια γλώσσα που, παρ' ότι αναμασάει εκφραστικά κλισέ σύγχρονης βίας, δημιουργεί ένα δικό της ύφος. Μια γλώσσα που σε δονεί. Που γεννάει μια αίσθηση μοίρας, ένα αδιέξοδο θνητότητας, ένα άδικο τέλος. Κι όλα αυτά με μια φρεσκάδα κι ένα χιούμορ υποδόριο. Ορισμένες στιγμές είχα την αίσθηση του αναγνώστη που ενώ διαβάζει βλάσφημες ιστορίες τον διαπερνάνει δυνατό ρεύμα ανθρωπιάς και στήνει κουβέντα με την συγγραφέα. Μόνο που εκείνη, λίγο πριν δακρύσει, αντί να μιλήσει, ραπάρει, επαναλαμβάνοντας το κουπλέ του τραγουδιού του Αγγελάκα 'Σιγά μη κλάψω - σιγά μη κλάψω'."\nΕ.Δ.Χ., ΤΑ ΝΕΑ, 11/9/2006\n"... διαβάζεται απνευστί. Με μια γλώσσα καίρια, κοφτή, νεανική, που απεκδύεται περιττά στολίδια, η Κιτσοπούλου βυθίζεται στο πιο σκοτεινό κομμάτι της ύπαρξης, σε όλο το ασύνειδο κομμάτι απαγορευμένων επιθυμιών και παρορμήσεων που με έναν παράδοξο αλλά πειστικό τρόπο βρίσκουν διέξοδο στην πραγμάτωσή τους. Πρόκειται για 12 ιστορίες που ξεκινούν από μια αναγνωρίσιμη καθημερινότητα για να ξεστρατίσουν στο τέλος κάνοντας την ανατροπή."\nΑγγελική Μπομπούλα, ΒΡΑΔΥΝΗ, 17/3/2007\nΜετά την επιτυχή καλοκαιρινή περιοδεία σε Ελλάδα και Κύπρο, η «Λυσιστράτη» του Αριστοφάνη επιστρέφει στο Βασιλικό Θέατρο της Θεσσαλονίκης, για ορισμένες παραστάσεις στις 9μ.μ. από τις 27 Σεπτεμβρίου έως τις 7 Οκτωβρίου. Στην θερινή υπερπαραγωγή του Κ.Θ.Β.Ε. συμμετέχει ένας μεγάλος θίασος με σημαντικούς πρωταγωνιστές τους: Ρένια Λουιζίδου, Μίνα Αδαμάκη, Δάφνη Λαμπρόγιαννη, Θεοδώρα Σιάρκου, Δημήτρη Πιατά και Αντώνη Λουδάρο στους κεντρικούς ρόλους.\nΗ παράσταση έχει την υπογραφή του Γιάννη Ιορδανίδη. Η μετάφραση είναι του Γιάννη Βαρβέρη, η μουσική του Γιώργου Χριστιανάκη. Τα σκηνικά επιμελείται ο Γιώργος Γαβαλάς, τα κοστούμια είναι του Γιάννη Μετζικώφ και η χορογραφία του Ισίδωρου Σιδέρη.\nΛίγα λόγια για την κωμωδία του Αριστοφάνη:\nΗ Λυσιστράτη αποτελεί το τελευταίο «φιλειρηνικό μήνυμα» του Αριστοφάνη και είναι η έβδομη χρονολογικά από τις έντεκα σωζόμενες κωμωδίες του. Παίχτηκε στα Λήναια το 411π.Χ. με διδασκαλία του Καλλίστρατου. Μαζί με τις «Εκκλησιάζουσες» και τις «Θεσμοφοριάζουσες» αποτελεί το γνωστό τρίπτυχο του ποιητή που αναφέρεται σε κωμωδίες γυναικών. Οι γυναίκες στο έργο αυτό διεκδικούν τα δικαιώματα τους σε σπουδαία ζητήματα της πολιτείας. Η Λυσιστράτη, μια γυναίκα του λαού, απελπισμένη από τον παρατεινόμενο πόλεμο, προτείνει στις γυναίκες των θιγόμενων περιοχών να κηρύξουν ερωτική αποχή στους άντρες, να καταλάβουν τη βουλή και να εκβιάσουν την κατάσταση για ειρήνη. Μετά από τόσα χρόνια που έμειναν κρυμμένες στους γυναικωνίτες τους, κατεβαίνουν στην ορχήστρα του θεάτρου και ο ποιητής τους αφήνει το στίβο ελεύθερο. Εκεί που απέτυχαν οι άντρες, μπορεί να πετύχουν αυτές!\nΒοηθός σκηνοθέτη: Χρήστος Αλεξανδρίδης\nΒοηθός σκηνογράφου: Χαρά Τσουβαλά\nΒοηθός ενδυματολόγου: Μαριλένα Μπιντεβίνου\nΛυσιστράτη: Ρένια Λουϊζίδου\nΚλεονίκη: Μίνα Αδαμάκη\nΜυρίνη: Δάφνη Λαμπρόγιαννη\nΛαμπιτώ: Θεοδώρα Σιάρκου\nΒοιωτή: Σοφία Καλεμκερίδου\nΚορινθία: Άννα Γιαγκιώζη\nΑλλοδαπή, Γυναίκα για μαλλί: Βάσια Λακουμέντα\nΑθηναίος πρύτανης, Φρουρός Β΄, Γραία Ακρόπολης Α΄: Νίκος Μαγδαληνός\nΑθηναίος διαπραγματευτής, Φρουρός Α΄, Γραία Ακρόπολης Β΄: Κώστας Χαλκιάς\nΣτριμόδωρος: Γιάννης Σιαμσάρης\nΝικοδίκη: Μαρία Χατζηιωαννίδου\nΠρόβουλος: Δημήτρης Πιατάς\nΛάκων διαπραγματευτής, Φρουρός Γ΄: Γιώργος Ντουμούζης\nΚήρυκας Λακεδαιμονίων, Οδηγός Πρόβουλου: Γιώργος Καύκας\nΓυναίκα για λινάρι: Δέσποινα Σαρόγλου\nΓυναίκα έγκυος: Βασιλική Διαλυνά\nΚινησίας: Αντώνης Λουδάρος\nΜάνης: Γιώργος Κολοβός\nΜωρό: Γρηγόρης Παπαδόπουλος\nΑθλητής, Ακόλουθος Συμφιλίωσης: Βασίλης Λιάκος\nΣυμφιλίωση: Αγγελική Μιχαλοπούλου\nΚορυφαίος Χορού Ανδρών Α΄:Αστέρης Πελτέκης\nΚορυφαίος Χορού Ανδρών Β΄:Νίκος Καπέλιος\nΚορυφαίος Χορού Ανδρών: Δημήτρης Διακοσάββας\nΚορυφαίος Χορού Ανδρών: Ευθύμης Παππάς\nΚορυφαία Χορού Γυναικών Α΄: Νίκη Παλληκαράκη\nΚορυφαία Χορού Γυναικών Β΄:Λίλια Παλαντζά\nΚορυφαία Χορού Γυναικών: Λίνα Εξάρχου\nΚορυφαία Χορού Γυναικών: Μαρία Καραμήτρη\nΧορός Ανδρών (με αλφαβητική σειρά):\nΘανάσης Ακοκκαλίδης, Χρήστος Αλεξανδρίδης, Θόδωρος Γρηγοριάδης, Γιώργος Κολοβός, Δημήτρης Κοντός, Γιώργος Κωνσταντινίδης, Βασίλης Λιάκος, Δάκης Μαυρουδής, Κωνσταντίνος Μυλώνης, Γρηγόρης Παπαδόπουλος, Σίμος Πατιερίδης, Χρίστος Στυλιανού.\nΧορός Γυναικών (με αλφαβητική σειρά):\nΆννα Γιαγκιώζη, Βασιλική Διαλυνά, Σοφία Καλεμκερίδου, Βάσια Λακουμέντα, Ελίνα Μάλαμα, Αγγελική Μιχαλοπούλου, Άννυ Ντουμούζη, Σωτηρία Ρουβολή, Δέσποινα Σαρόγλου, Καλλιόπη Σίμου, Πολυξένη Σπυροπούλου, Νατάσσα Τριανταφύλλη.\nΠληροφορίες - κρατήσεις: τηλ. 2310 288000\nΜέγας χορηγός: Ολυμπιακές Αερογραμμές – Ολυμπιακή Αεροπορία υπηρεσίες, Ολυμπιακή αεροπλοΐα.\nΧορηγοί επικοινωνίας: ΕΡΤ Α.Ε., ΕΤ3\nΜε αφορμή την πρόσφατη κυκλοφορία στις Η.Π.Α. του βραβευμένου μυθιστορήματος της Έρσης Σωτηροπούλου «Ζιγκ-ζαγκ στις νεραντζιές» σε μετάφραση του Peter Green, θα πραγματοποιηθεί μια σειρά εκδηλώσεων:\nΣήμερα, 24 Σεπτεμβρίου 2007, το Ελληνικό Ίδρυμα Πολιτισμού σε συνεργασία με το Ινστιτούτο Βυζαντινών και Νεοελληνικών Σπουδών του Πανεπιστημίου του Μπέλφαστ παρουσιάζει το βιβλίο και τη συγγραφέα στους χώρους του Πανεπιστημίου. Μετά την παρουσίαση, η συγγραφέας θα βρίσκεται στο βιβλιοπωλείο του Μπέλφαστ «No Abilis» όπου θα έρθει σε επαφή με το κοινό και θα υπογράψει βιβλία.\nΣτις 26 Σεπτεμβρίου, ο καθηγητής John Chioles παρουσιάζει το μυθιστόρημα στο «Onassis Cultural Center» της Νέας Υόρκης.\nΣτις 27 Σεπτεμβρίου, η συγγραφέας διαβάζει αποσπάσματα και υπογράφει βιβλία στο βιβλιοπωλείο «Morningside» σε συνεργασία με το Hellenic Department του Columbia University, Νέα Υόρκη.\nΣτις 29 Σεπτεμβρίου, αναγνώσεις στο βιβλιοπωλείο «Barnes & Noble», Washington DC.\nΣτις 30 Σεπτεμβρίου, αναγνώσεις στο βιβλιοπωλείο «Candida's World of Books», Washington DC.\nΣτις 3 Οκτωβρίου, εκδήλωση στο «Otis College of Arts and Design», παρουσίαση από τη συγγραφέα και καθηγήτρια Janet Sarbanes, στο Los Angeles.\nΣτις 8 Οκτωβρίου, αναγνώσεις στα πλαίσια του εορτασμού των 40 χρόνων του International Writing Program, στο Iowa City.\nΣτις 16 Οκτωβρίου, αναγνώσεις στο Rutgers College.\nΣτις 18 Οκτωβρίου, αναγνώσεις στο «McNally Robinson bookstore», στο SoΗo, Νέα Υόρκη.\nΥπενθυμίζεται ότι το «Ζιγκ-ζαγκ στις νεραντζιές» εκδόθηκε στην Ελλάδα το 1999 από τον Κέδρο και έχει αποσπάσει το Κρατικό Βραβείο Μυθιστορήματος και το βραβείο του περιοδικού «Διαβάζω». Έχει χαρακτηριστεί ως «το καλύτερο μυθιστόρημα της δεκαετίας» και έχει εκδοθεί, επίσης, στη Γαλλία και τη Γερμανία, λαμβάνοντας εξαιρετικές κριτικές. Πρόκειται να μεταφραστεί ακόμη στα σουηδικά, τα ισπανικά και τα αλβανικά.\nΑκροάσεις για το θεατρικό εργαστήρι του Κρατικού Θεάτρου Βορείου Ελλάδος (ΚΘΒΕ) σε Θεσσαλονίκη και Αθήνα.\nΟι ακροάσεις για το ΘΕΑΤΡΙΚΟ ΕΡΓΑΣΤΗΡΙ του ΚΘΒΕ θα πραγματοποιηθούν τη Δευτέρα 24 και την Τρίτη 25 Σεπτεμβρίου στη Θεσσαλονίκη, στο Θέατρο της Εταιρείας Μακεδονικών Σπουδών (Εθνικής Αμύνης 2). Στην Αθήνα οι ακροάσεις θα πραγματοποιηθούν την Πέμπτη 27 και την Παρασκευή 28 Σεπτεμβρίου στο Θέατρο Τζένη Καρέζη (Ακαδημίας 3, τηλ, 210-3636144) και στις 29 και 30 Σεπτεμβρίου στο Θέατρο Κνωσσός (Κνωσσού 11 και Πατησίων 195, Πλατεία Αμερικής, τηλ: 210- 8677.070).\nΤην πρώτη μέρα των ακροάσεων όλοι οι ενδιαφερόμενοι θα πρέπει να είναι παρόντες στις 10π.μ., ντυμένοι με άνετα ρούχα για κίνηση και με την υποχρέωση να γνωρίζουν ένα τραγούδι a cappella.\nΤο Θεατρικό Εργαστήρι απευθύνεται σε επαγγελματίες ηθοποιούς, αποφοίτους θεατρικών σχολών καθώς και αποφοίτους πανεπιστημιακών θεατρικών σχολών, έως 35 ετών, με καλή γνώση της αγγλικής γλώσσας. Στην πρώτη φάση της λειτουργίας του, από τον Οκτώβριο του 2007 έως τον Απρίλιο του 2008, θα λειτουργήσουν τρεις σεμιναριακοί κύκλοι, οι οποίοι μέσω ερευνητικής δουλειάς και δοκιμών θα οδηγήσουν σε σειρά παρουσιάσεων δύο ή και τριών έργων από τους σκηνοθέτες Νικαίτη Κοντούρη, Γιάννη Παρασκευόπουλο, Έκτορα Λυγίζο και με την συνεργασία των Αναστασία Θεοφανίδου, Κώστα Βόμβολου και Νίκου Βουδούρη. Στα σεμινάρια – master-classes θα διδάξουν καταξιωμένοι Έλληνες και ξένοι καλλιτέχνες και θεωρητικοί του θεάτρου μεταξύ των οποίων οι: Ελένη Βαροπούλου, Βασίλης Παπαβασιλείου, Ρένη Πιττακή, Σοφία Μιχοπούλου, Δημήτρης Δημητριάδης, Δημήτρης Μαρωνίτης, Πλάτων Μαυρομούστακος, Σαββίνα Γιαννάτου, Μαριέλα Νέστορα, Κώστας Αρώνης, Νικήτα Μιλιβόγιεβιτς και Αλεξάντερ Ποπόφσκι, ενώ την οργάνωση και τον συντονισμό έχει αναλάβει η σκηνοθέτις Νικαίτη Κοντούρη.\nΓια οποιαδήποτε περαιτέρω πληροφορία οι ενδιαφερόμενοι μπορούν να απευθύνονται στα γραφεία του Κρατικού Θεάτρου Βορείου Ελλάδος στα τηλέφωνα 2310-268307 και 2310-263359.\nΤο Θεατρικό Εργαστήρι πραγματοποιείται με τη συνεργασία του Υπουργείου Πολιτισμού στο πλαίσιο του Ευρωπαϊκού Προγράμματος «ΠΟΛΙΤΙΣΜΟΣ»- ΠΟΛΙΤΙΣΜΙΚΗ ΕΓΝΑΤΙΑ.\n«Η παραφωνία», του Δημήτρη Σωτάκη\nΕκδόθηκε προσφάτως στην Ολλανδία το μυθιστόρημα του Δημήτρη Σωτάκη «Η παραφωνία» (Κέδρος, 2005) και έχει λάβει ήδη τις πρώτες θετικές κριτικές.\nΔημήτρης Σωτάκης – Η παραφωνία\nΜπορεί μια ασήμαντη παραφωνία να διαλύσει τη ζωή ενός ανθρώπου; Τι ακριβώς συνέβη κατά τη διάρκεια εκείνης της πρόβας; Γιατί ο μαέστρος της χορωδίας κρύβει τόσο μίσος μέσα του; Ο Φι, ένας ερασιτέχνης μουσικός, περικυκλωμένος από κακόηχες παρτιτούρες και φάλτσες νότες, πέφτει στην ενέδρα των «αρχιμουσικών» αυτού του κόσμου. Όμως ο Φι δε μπορεί να θυμηθεί εκείνη του την παραφωνία, είναι καλός τραγουδιστής και σίγουρος ότι ποτέ δεν παραφώνησε, όσο κι αν επιμένουν ο μαέστρος και οι φίλοι του. Πασχίζοντας να αποδείξει ότι άδικα του καταλογίζουν εκείνη την καταραμένη παραφωνία, ανακαλύπτει ότι τίποτα πλέον δεν είναι αυτονόητο και ότι η καλλίφωνη ζωή του είναι ένα κακόγουστο αστείο.\nΟ Δημήτρης Σωτάκης γεννήθηκε στην Αθήνα το 1973. Έχει εκδώσει μυθιστορήματα (Το σπίτι, 1997, Η πράσινη πόρτα, 2002) και τη συλλογή διηγημάτων, Έντεκα ερωτικοί θάνατοι, 2004. Η παραφωνία είναι το τέταρτο βιβλίο του. Προσφάτως εκδόθηκε το τελευταίο του μυθιστόρημα Ο άνθρωπος καλαμπόκι (Κέδρος, 2007). Μοιράζει το χρόνο του ανάμεσα στο γράψιμο και στη μουσική.\nΚυκλοφορεί από τις εκδόσεις «ΩΡΙΩΝΑΣ» το βιβλίο της συγγραφέως Τζένης Λιάππα με τον τίτλο «ΧΑΡΩΠΑ ΤΑ ΔΥΟ ΜΟΥ ΧΕΡΙΑ ΤΑ ΧΤΥΠΩ».\nΣτο βιβλίο εμπεριέχονται όλα τα ποιήματα και τα τραγούδια που διδάσκονται στην πρωτοβάθμια εκπαίδευση (ταξινομημένα κατά κατηγορίες).\nΣυνιστάται από εκπαιδευτικούς σε παιδικούς σταθμούς, νηπιαγωγεία και δημοτικά σχολεία.\nΤο βιβλίο προτάθηκε για τα κρατικά βραβεία (έτος 2007) Παιδικού Βιβλίου.\nΤρία χρόνια από το θάνατο της Διδώς Σωτηρίου και δυο νέες εκδόσεις\nΣτις 23 Σεπτεμβρίου συμπληρώνονται τρία χρόνια από το θάνατο της Διδώς Σωτηρίου. Τιμώντας τη μνήμη της, οι εκδόσεις Κέδρος αναγγέλλουν την έκδοση δύο ακόμη βιβλίων της - εκτός από το βιβλίο για τη διεθνή πολιτική κατά την έναρξη του Ψυχρού Πολέμου 1945-47, που είχε αναγγελθεί πέρυσι και θα κυκλοφορήσει την ερχόμενη άνοιξη.\nΤα δύο βιβλία, με επιμέλεια της Έρης Σταυροπούλου, είναι:\nΈνα μυθιστόρημα με τίτλο "Τα παιδιά του Σπάρτακου", βασισμένο σε αφηγήσεις γυναικών της περιοχής του Έβρου, που δούλευαν στη σηροτροφία. Σώζονται η αρχή και 15 κεφάλαια του βιβλίου, ενώ κάποια άλλα κεφάλαια είχαν διαμορφωθεί από τη συγγραφέα σε αυτοτελή διηγήματα και είχαν δημοσιευθεί τη δεκαετία του '60, κυρίως στην "Αυγή". Το τέλος δεν γράφτηκε ποτέ, έτσι η επιμελήτρια θα παραθέσει διάφορες πιθανές εκδοχές αυτού.\nΈνα βιβλίο που προέρχεται από τα Σημειωματάρια της Διδώς Σωτηρίου, με συγκεντρωμένες τις σκέψεις της γύρω από το ρόλο του συγγραφέα, του βιβλίου και της λογοτεχνίας. Το υλικό συγκέντρωσε η Έρη Σταυροπούλου από το αρχείο της Διδώς Σωτηρίου που βρίσκεται στο Ελληνικό Λογοτεχνικό και Ιστορικό Αρχείο (ΕΛΙΑ).\nΤα βιβλία θα κυκλοφορήσουν το φθινόπωρο του 2008.\nΤην παραπάνω είδηση - ανακοίνωση λάβαμε από το γραφείο τύπου των εκδόσεων ΚΕΔΡΟΣ.\nΓ. Γενναδίου 3106 78 Αθήνα\nΤηλ.: 210 3809712\nΦαξ: 210 3302655\nΣτην Ματιά έχουμε διαβάσει και κατόπιν παρουσιάσει τα παρακάτω βιβλία της Διδώς Σωτηρίου. Για να μάθετε τις εντυπώσεις μας για καθένα από αυτά κάντε κλικ στον αντίστοιχο τίτλο:\nΜετά την τεράστια περσινή επιτυχία του Νίκου Περάκη Λούφα και παραλλαγή: σειρήνες στο Αιγαίο, μια νέα ταινία με θέμα τις περιπέτειες των… στρατευμένων νιάτων βρίσκεται στα σκαριά. Πρόκειται για το Ι4, σε σενάριο και σκηνοθεσία του Βασίλη Κατσίκη και τον Νίκο Περάκη στον ρόλο του παραγωγού. Τέσσερις νεοσύλλεκτοι επικαλούνται «αδυναμία να υπηρετήσουν» στην επιτροπή των γιατρών ενός Κέντρου Κατάταξης Νεοσύλλεκτων. Μια ατυχής συγκυρία, όμως, θα τους στείλει σε ένα ακριτικό νησί για να υπηρετήσουν ως «βοηθητικοί» (Ι4) των λοκατζήδων που εκπαιδεύονται σκληρά και προετοιμάζονται για μια δύσκολη άσκηση. Οι αγγαρείες και τα πειράγματα από τους άλλους φαντάρους θα τους φέρουν κοντά και θα δημιουργηθεί μεταξύ τους, στενή φιλία. Έτσι, όταν έρθει η μεγάλη μέρα της άσκησης, όλοι θα βρεθούν μπροστά σε μια μεγάλη έκπληξη.\nΗ ταινία αναμένεται να βγει στις αίθουσες την Άνοιξη του 2008 από την ΟDEON.\nΗ παραπάνω είδηση δημοσιεύθηκε στο περιοδικό «Μοτέρ» (Αρ. Τεύχους 07 – Σεπτέμβριος/Οκτώβριος 2007). Το περιοδικό είναι μια έκδοση του Ελληνικού Κέντρου Κινηματογράφου (http://www.gfc.gr).\nΤο παρακάτω κείμενο είναι του Νικόλα Περδικάρη και δημοσιεύθηκε στο περιοδικό "Θέματα Αναπηρίας" [αρ. τεύχους 05 (Μάιος, Ιούνιος, Ιούλιος 2006)]. Το περιοδικό "Θέματα Αναπηρίας" είναι μια έκδοση της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.) [www.esaea.gr].\nΓράφοντας για τις μετακινήσεις μου με το μετρό, περιγράφω τα μικρά καθημερινά ταξίδια μου μέσα στην πόλη. Δε μιλάω για την Αθήνα, όπως τη γνωρίζει όποιος περιφέρεται πεζός στα πεζοδρόμια και τις διαβάσεις. Αυτή είναι η Αθήνα των άλλων. Για εμένα είναι σχεδόν αδύνατο να γνωρίσω σε βάθος τον εξωτερικό κόσμο που με περιβάλλει. Αυτό συμβαίνει επειδή είμαι χρήστης αναπηρικού αμαξιδίου και ο μικρόκοσμος μου, μοιάζει σχεδόν εχθρικός απέναντι στα άτομα με κινητική (και όχι μόνο) αναπηρία. Κάθε φορά που χρειάζεται να μετακινηθώ, με το αυτοκίνητο ή το αμαξίδιο (για λεωφορείο ούτε λόγος - οι ράμπες δε λειτουργούν σχεδόν ποτέ) ανακαλύπτω κάτι καινούριο, ιδιαίτερα όταν βρίσκομαι σε δρόμους κεντρικούς. Ίσως αυτό να φαίνεται συναρπαστικό. Ωστόσο, είναι αυτό το ίδιο πράγμα, που με κάνει να αισθάνομαι σαν τουρίστας μέσα στην ίδια μου τη χώρα.\nΜε το μετρό όλα είναι διαφορετικά. Πρόκειται για ένα νέο μέσο που μου προσφέρει όλες τις διευκολύνσεις, χάρη στις οποίες μπορώ να μετακινούμαι ανεξάρτητος, ζητώντας ελάχιστη βοήθεια από τους περαστικούς ή τους ανθρώπους που με συνοδεύουν. Μιλώντας για διευκολύνσεις δεν αναφέρομαι στα δήθεν προνόμια που μου εξασφαλίζει η ειδική μεταχείριση. Αναφέρομαι σε όλες αυτές τις λεπτομέρειες, που μου δίνουν τη δυνατότητα να αισθάνομαι ότι έχω ίσα δικαιώματα (και υποχρεώσεις) απέναντι στους συμπολίτες μου. Η παρουσία μου σε ένα δημόσιο χώρο (όπως είναι το μετρό) και ο τρόπος με τον οποίο καταφέρνω τελικά να τον αξιοποιήσω αποδεικνύει ότι σε καμιά περίπτωση δε θα έπρεπε να θεωρούμαι πολίτης 2ης κατηγορίας. Αντιθέτως, είμαι ισότιμος πολίτης μιας "εναλλακτικής" πόλης μέσα στην πόλη. Το τεχνολογικό επίτευγμα των σύγχρονων συγκοινωνιών είναι στην πραγματικότητα ένα σύστημα μέσα στο οποίο οι άνθρωποι και τα τεχνολογικά μέσα αλληλεπιδρούν και ο ρόλος μου σε αυτό το "παιχνίδι" αλληλεπίδρασης είναι σημαντικός.\nΤις περισσότερες φορές ταξιδεύω μόνος, επειδή το θέλω, αλλά κυρίως επειδή μπορώ. Καθώς οδηγώ το αμαξίδιο μου στα διάφορα επίπεδα (με τη χρήση του ανελκυστήρα), από και προς την αποβάθρα, έχω την αίσθηση ότι οι άνθρωποι με βλέπουν και μάλλον καταλαβαίνουν ότι δε χρειάζομαι τη βοήθεια τους. Μερικοί προσφέρονται να με σπρώξουν κατά μήκος του διαδρόμου, αλλά δεν επιμένουν, αφού διαπιστώνουν ότι είμαι ιδιαίτερα εξοικειωμένος με το χώρο. Οι ίδιοι άνθρωποι μου ζητάνε τότε πληροφορίες για τους προορισμούς ή οτιδήποτε άλλο και είμαι περισσότερο από πρόθυμος να τους δώσω απαντήσεις. Αισθάνομαι χρήσιμος και την ίδια στιγμή αυτοανακηρύσσομαι ο άρχοντας ενός υπόγειου κόσμου. Μοναδική αφορμή για να χάσω την εξουσία μου είναι η συνειδητοποίηση ότι τα καινούρια βαγόνια δεν έχουν ράμπες για τους χρήστες αναπηρικών αμαξιδίων και συνεπώς θα χρειαστώ και πάλι τη βοήθεια κάποιου. Ρωτάω το γραφείο πληροφοριών και μου εξηγούν ότι έγινε λάθος κατά την παραγγελία των συρμών, αλλά ότι κατά τα άλλα, τα νέα βαγόνια φέρουν στα τζάμια τους το ειδικό αναπηρικό σήμα, επειδή διαθέτουν ειδικό χώρο, στον οποίο ο χρήστης αμαξιδίου μπορεί να προσδεθεί με ειδικές ζώνες, προκειμένου να ταξιδεύει με ασφάλεια. Αναρωτιέμαι φωναχτά: "τι μου χρειάζονται οι ζώνες ασφαλείας, αν δε μπορώ να μπω μόνος μου μέσα στο βαγόνι";\nΜε το ίδιο παράπονο και με κάπως οργισμένο βλέμμα, παρατηρώ τους συνεπιβάτες μου - άτομα χωρίς καμία, εμφανή τουλάχιστον, αναπηρία να εισβάλουν μαζικά στο κουβούκλιο του ανελκυστήρα, αφήνοντας με απέξω. Η ταμπέλα γράφει πως ο ανελκυστήρας πρέπει να χρησιμοποιείται αποκλειστικά από ηλικιωμένους και άτομα με αναπηρία. Δε με πειράζει καθόλου να μοιράζομαι τον ανελκυστήρα με κάποιον αρτιμελή. Αυτό που με ενοχλεί είναι να βλέπω ανθρώπους να στοιβάζονται ο ένας πάνω στον άλλο, προκειμένου να αποφύγουν τις κυλιόμενες σκάλες ή το επιπλέον περπάτημα ενώ μπορούν να περπατήσουν. Στο τέλος, το μόνο που καταφέρνουν είναι να χαλάνε το ασανσέρ και να μου υπενθυμίζουν με αυτό τον τρόπο ότι κανένα επίτευγμα ή εργαλείο δε μπορεί να κάνει θαύματα όταν ο άνθρωπος το κακομεταχειρίζεται.\nΒγαίνοντας στην επιφάνεια φτάνω στο πάρκινγκ και διαπιστώνω ότι οι περισσότερες αναπηρικές θέσεις είναι κατειλημμένες. Αντικρίζοντας αυτή την εικόνα και αν ήμουν αρκετά αφελής ώστε να πιστεύω μόνο ό,τι βλέπω, θα συμπέραινα ότι στη χώρα μου οι ανάπηροι είναι περισσότεροι από τους αρτιμελείς. Δυστυχώς ή ευτυχώς, δεν είμαι τόσο ανόητος. Ξέρω ότι είμαι μέρος μιας μειοψηφίας του πληθυσμού ή αλλιώς μιας ευπαθούς κοινωνικής ομάδας. Αυτή η αναμφισβήτητη αλήθεια μου αφήνει περιθώρια να συμπεριφερθώ κατά βούληση. Όταν νιώθω ότι κάποιοι καταπατούν τα δικαιώματα μου, έχω τουλάχιστον δύο επιλογές: να γελάσω (ειρωνικά) ή να θυμώσω. Ό,τι και αν αποφασίσω, η δοκιμασία μου δεν τελειώνει εδώ. Λίγο πιο κάτω με περιμένει μια ακόμα δυσάρεστη έκπληξη: το πεζοδρόμιο που βρίσκεται έξω από τον περιφραγμένο χώρο του σταθμού δεν έχει ράμπα. Είμαι υποχρεωμένος να βουτήξω με τις μπροστινές μου ρόδες στην άσφαλτο ή να ζητήσω και πάλι βοήθεια από κάποιο περαστικό, χωρίς δεύτερη σκέψη, καταφεύγω στη βοήθεια.\nΌταν επιστρέφω πια στο σπίτι, έχω στη διάθεση μου όλο τον καιρό να αναρωτηθώ. Το μετρό είναι πράγματι προσβάσιμο για τα άτομα με αναπηρία; Τελικά απαντάω ο ίδιος: Και ναι και όχι. Η εν λόγω αντίφαση προκύπτει από τη βιωμένη αναπαράσταση των αντιθέσεων. Από όποια πλευρά και αν το δεις, το μετρό της Αθήνας μοιάζει με ένα κομψό, αιωρούμενο πλανήτη, που προς το παρόν παραμένει ασύνδετος με το υπόλοιπο σύμπαν της μεγαλούπολης. Όλο αυτό το σκηνικό θα ήταν γοητευτικό, αν ήταν απλά η λεπτομέρεια ενός παραμυθιού. Δυστυχώς όμως, αυτή είναι μια πολύ σημαντική λεπτομέρεια της σκληρής πραγματικότητας που βιώνουν καθημερινά τα άτομα με αναπηρία στην Ελλάδα.\nΣτο ίδιο περιοδικό, αλλά σε άλλο τεύχος είχε δημοσιευθεί ένα εκπληκτικό άρθρο της κυρίας Χριστοφή, σχετικό με την Προσβασιμότητα, το οποίο έχουμε αναδημοσιεύσει στην Ματιά. Για να δείτε αυτό το άρθρο κάντε κλικ εδώ: Προσβασιμότητα: Ζήτημα – κλειδί για την εξίσωση των ευκαιριών.\nΔείτε επίσης το άρθρο: Πρόσβαση των Ατόμων με Αναπηρία στην κοινωνία της Πληροφορίας.\nΚαθώς και το: Θαυμασμός και Οίκτος: η διπολική εικόνα της Αναπηρίας που προβάλλεται από τα ΜΜΕ.\nΜια ημέρα ρεπό…\nΗ παρακάτω είδηση δημοσιεύθηκε στην εφημερίδα «Το Βήμα», στις 13 Σεπτεμβρίου 2007.\nΌπως αναφέρεται στην εφημερίδα, το γεγονός συνέβη στην Ρωσική επαρχία Ουλιάνοφσκ, από την οποία καταγόταν και ο Βλαντιμίρ Λένιν. Ο κυβερνήτης λοιπόν της επαρχίας, Σεργκέι Μορόζοφ, προέτρεψε τους πολίτες να μην πάνε μια μέρα στην δουλειά. Όχι όμως για να ξεκουραστούν, αλλά για να συνευρεθούν, με την βιβλική έννοια του όρου, με σκοπό να αυξηθεί ο πληθυσμός της περιοχής και να αντιμετωπισθεί έτσι το πρόβλημα της υπογεννητικότητας.\nΑυτό, όπως αναφέρει το BHMA, γίνεται για τρίτη φορά και μάλιστα θα βραβευτούν οι Ρωσίδες που σε εννέα μήνες ακριβώς (στις 12 Ιουνίου 2008) θα φέρουν στον κόσμο τους καρπούς της ιδιότυπης αυτής "Αργίας".\nΣτην είδηση, δυστυχώς, δεν αναφέρεται πόσοι ανταποκρίθηκαν στο κάλεσμα του Σεργκέι. Βλέπεις είναι και άτυχος. Αν ήταν νομάρχης (μιας και δεν έχουμε κυβερνήτες) στην Ελλάδα, όχι μόνο θα ακολουθούσαμε όλοι την προτροπή του αλλά θα την μετατρέπαμε και σε εβδομάδα, έτσι βρε αδερφέ για να είμαστε σίγουροι ότι θα έχουμε τα "επιθυμητά αποτελέσματα"...\nΣεργκέι στις επόμενες νομαρχιακές εκλογές θέσε υποψηφιότητα. Με ποσοστό 150% θα σε εκλέξουμε…\nΣτην ηλικία των 80, επιτυχία είναι να μην κατουράς το βρακί σου\nΤο έλαβα με email και μου άρεσε ιδιαίτερα. Ελπίζω να σας έκανε κι εσάς να γελάσετε. :)\nΤο πόσο πολύτιμο είναι το νερό για την ζωή στον πλανήτη μας είναι γνωστό σε όλους. Μην ξεχνάμε ότι το 65% του σώματος ενός ενήλικα είναι νερό, ένα ποσοστό που όταν αναφερόμαστε σε παιδιά ανεβαίνει στο 75%.Περισσότερο από τα 2/3 του πλανήτη (περίπου 70%) καλύπτεται από το πολύτιμο αυτό υγρό στοιχείο. Δυστυχώς όμως μόνο το 1% αυτής της ποσότητας είναι διαθέσιμο για κατανάλωση αφού το 97% είναι θαλασσινό και το 2% είναι υπό μορφή πάγου στους πόλους της Γης. Και για να μην σας κουράζω άλλο με αριθμούς θα σας γράψω τον τελευταίο. Το 80% περίπου του πόσιμου νερού στην Ελλάδα καταναλώνεται στην άρδευση των καλλιεργειών.\nΤώρα θα μου πείτε γιατί σας τα έγραψα αυτά. Επειδή από την μια πιστεύω ότι τα νούμερα αυτά μας δείχνουν ότι το νερό δεν είναι κάτι που μπορούμε να το σπαταλάμε αφειδώς και από την άλλη επειδή μου αρέσει να διαβάζω και να μαθαίνω ποσοστά για διάφορα πράγματα. :)\nΣτον αγώνα για περιορισμό της σπατάλης του νερού πρέπει να βοηθήσουμε όλοι. Και πριν από όλους πρέπει να βοηθήσουν οι επιστήμονες ενημερώνοντας τον κόσμο σχετικά με το τι μέτρα μπορεί να πάρει ο καθένας μας, με στόχο να μην καταντήσει το φτηνό πόσιμο νερό μετά από μερικά χρόνια είδος πολυτελείας και υπό εξαφάνιση.\nΣε αυτό το κλίμα εντάσσεται ένα κατατοπιστικό κείμενο για τους τρόπους εξοικονόμησης νερού, γραμμένο από ένα Γεωπόνο με MSc στη Διαχείριση περιβάλλοντος. Το κείμενο αυτό του κ. Θεοχάρη Αχιλλέα δημοσιεύσαμε στην Ματιά με την άδεια του, προσπαθώντας κι εμείς να συμβάλουμε από το δικό μας μετερίζι στον αγώνα για την προστασία του περιβάλλοντος.\nΓια να διαβάσετε το χρήσιμο αυτό κείμενο του κ. Θεοχάρη με τίτλο «Απλά μαθήματα εξοικονόμησης νερού», κάντε κλικ εδώ!\nΛάβαμε εχθές στην Ματιά, το παρακάτω email από την Ιεραποστολική Αδελφότητα «Ορθόδοξος Φωνή». Το δημοσιεύουμε γιατί θεωρούμε ότι πρέπει κι εμείς να συμβάλουμε ώστε να το διαβάσουν όσο το δυνατόν περισσότεροι άνθρωποι.\nΑυτό λοιπόν έπραξε μια οικογένεια από την Κύπρο, γνωστή από τις τηλεοπτικές εκκλήσεις που έκανε πριν από δύο χρόνια για την εξεύρεση δότη προκειμένου να βρεθεί μόσχευμα για εγχείρηση στο μικρό παιδί τους, τον Ανδρέα που έπασχε από λευκαιμία. Μόσχευμα βρέθηκε και οι γονείς ετοιμάσθηκαν για να ταξιδεύσουν στις ΗΠΑ, όπου θα γινόταν η λεπτή χειρουργική επέμβαση μεταμόσχευσης μυελού.\nΌλοι θυμόμαστε τότε την αγωνία της οικογένειας του Βάσου Βασιλείου από τη Λεμεσό και τις καθημερινές εκκλήσεις τους στον Χριστό μας για να σώσει το παιδί τους. Πριν λοιπόν ξεκινήσουν για την εγχείρηση οι γονείς άκουσαν για τα θαύματα της Αγίας Μαρίνας και πήραν την πρωτοβουλία να τηλεφωνήσουν στο ομώνυμο μοναστήρι στην Άνδρο και να ζητήσουν την ευλογία Της. Στο τηλέφωνο ο ηγούμενος της Μονής αρχιμανδρίτης Κυπριανός υποσχέθηκε πως θα προσευχηθεί στην Αγία και ευχήθηκε στους γονείς να έχει το παιδί την Αγία Μαρίνα στο χειρουργείο για βοήθεια. Πράγματι με την ευχή του ηγουμένου Κυπριανού στις αποσκευές τους και με ακράδαντη την πίστη για τη βοήθεια της Αγίας Μαρίνας οι δύο γονείς και ο μικρός Ανδρέας μετέβησαν στις ΗΠΑ.\nΜετά τις καθιερωμένες προκαταρκτικές εξετάσεις προετοιμασίας ο μικρός Ανδρέας εισήλθε για την πραγματικά πολύ σοβαρή και λεπτή εγχείρηση. Λίγη ώρα πριν το χειρουργείο παρουσιάστηκε στον ιατρό που θα χειρουργούσε τον μικρό Ανδρέα μία γυναίκα. Είπε πως είναι γιατρός και παρακάλεσε να παρακολουθήσει την εγχείρηση, επειδή ήταν προσωπική ιατρός του μικρού Ανδρέα. Η συζήτηση της γυναίκας με τον χειρούργο έδειχνε πως κατείχε την ιατρική επιστήμη και δεν άφηνε καμιά αμφιβολία στο χειρούργο να σκεφθεί πως δεν είναι ιατρός. Εκείνος πάντως της είπε πως δεν επιτρέπεται να βρίσκεται στο χειρουργείο ξένος ιατρός και πως αποτελούσε πρακτική της ιατρικής του ομάδας να μην μετέχουν άλλοι στις λεπτές αυτές εγχειρήσεις. Η επιμονή όμως της γυναίκας έκαμψε την αρχική αδιαλλαξία του χειρούργου. Της ζήτησε να αφήσει τα στοιχεία της στη γραμματεία και να εισέλθει στη συνέχεια στο χειρουργείο μαζί του. Έτσι και έγινε. Η άγνωστη ιατρός εισήλθε στο χειρουργείο και όχι απλώς παρακολουθούσε, αλλά συμμετείχε ενεργά στην εγχείρηση του μικρού Ανδρέα. Αρκετές φορές μάλιστα έδωσε τις κατευθύνσεις για το πώς έπρεπε να προχωρήσει η επέμβαση.\nΓια όσους έχουν Διαδίκτυο (Internet) μπορούν 24 ώρες το 24ωρο να ακούν τους Ελληνικούς Ορθόδοξους Εκκλησιαστικούς Σταθμούς: http://www.pe912fm.com/ και http://www.ecclesia.gr/\nΙεραποστολική Αδελφότητα «Ορθόδοξος Φωνή»\n3805 BOUL. DE SOUVENIR,\nQ.C. CANADA H7V 1Y2\nTel: (450) 681-0446 Fax: (450)681-0446\nΕμείς οφείλουμε να ευχαριστούμε θερμά τους υπεύθυνους της Ιεραποστολικής Αδελφότητας «Ορθόδοξος Φωνή» για το email τους.\nΑν θέλετε να διαβάσετε για τον βίο της Αγίας Μαρίνας κάντε κλικ εδώ!\nΑρχαίος Δίολκος της Κορίνθου\nΗ είδηση αυτή δημοσιεύθηκε στην εφημερίδα «Τα Νέα», της 6ης Αυγούστου 2007, με τίτλο: «Ελπίδα σωτηρίας για τον «προπάππου» της Διώρυγας της Κορίνθου», και έχει ως εξής:\n«Το πρώτο βήμα για τη σωτηρία του αρχαίου δίολκου του 6ου αιώνα π.Χ. – του... προπάππου της σημερινής Διώρυγας της Κορίνθου, που ανακαλύφθηκε πριν από μισό αιώνα – επιχειρεί το υπουργείο Πολιτισμού, νίπτοντας ταυτόχρονα τας χείρας του. Και τούτο διότι μπορεί η αναστύλωση του σημαντικότατου τεχνικού μνημείου που αποτελεί την πρώτη συστηματική προσπάθεια μεταφοράς εμπορευμάτων και πλοίων από τον Σαρωνικό προς τον Κορινθιακό Κόλπο και αντιστρόφως, να θεωρείται απλή. Ωστόσο μέχρι να υλοποιηθεί, θα πρέπει να συντονιστούν και να υλοποιήσουν έργα υποδομής (κυρίως έναν αναλημματικό τοίχο) πολλοί και διαφορετικοί εμπλεκόμενοι φορείς (από το υπουργείο Εμπορικής Ναυτιλίας έως την εταιρεία διαχείρισης της Διώρυγας), γεγονός που ανοίγει τον δρόμο της παραπομπής του έργου στις ελληνικές καλένδες. «Το πρόβλημα εντοπίζεται κυρίως στο δυτικό σωζόμενο τμήμα, προς την πλευρά της Πελοποννήσου, αλλά η κατάσταση είναι αναστρέψιμη, καθώς τα βυθισμένα τμήματα έχουν πέσει μπροστά από την αρχική τους θέση», λέει στα «ΝΕΑ» ο προϊστάμενος της Διεύθυνσης Αναστύλωσης, Δημοσθένης Ζιρώ. Για την υλοποίηση του έργου εκτιμάται πως απαιτούνται περί τις 200.000 ευρώ, ενώ ενδέχεται να δημιουργηθεί και χώρος ώστε να μπορούν οι επισκέπτες να περπατούν κατά μήκος του δίολκου.\nO λιθόστρωτος δρόμος με αυλακιές (χρησίμευαν για την κύλιση των τροχοφόρων επί των οποίων μεταφέρονταν τα πλοία) μήκους 8,5 χιλιομέτρων (σήμερα σώζεται σε μήκος 1.100 μ.) πιθανολογείται πως κατασκευάστηκε από την παραλία του Σχοινούντα μέχρι το δυτικό πέρας του σημερινού καναλιού, μεταξύ της Νέας Κορίνθου και του Λουτρακίου τον 6ο π.Χ. αιώνα επί Περιάνδρου. Έχει δεχθεί δε, πλήγματα όχι μόνο κατά την κατασκευή της Διώρυγας, αλλά και από υπόγεια ρεύματα και τα κύματα που προκαλεί η διέλευση των πλοίων στην περιοχή. Φθορές που έχουν γίνει αργά και έχουν ως αποτέλεσμα περίπου 100μ. του δίολκου να βρίσκονται σήμερα περίπου 1μ. κάτω από το νερό.»\nΕλπίζω να γίνει αυτό το τόσο σημαντικό έργο και να προλάβω (πριν αποδημήσω εις Κύριο), να κάνω μία βόλτα στον αρχαίο δίολκο της Κορίνθου.\nΕπειδή πριν λίγες μέρες κάηκε η μισή Ελλάδα…\nΕπειδή όλοι οι Έλληνες δίνουν από το περίσσευμα ή το υστέρημα τους για να βοηθήσουν τους ανθρώπους που καταστράφηκαν από τις πυρκαγιές…\nΕπειδή κάποιοι θα διαχειριστούν αυτά τα χρήματα…\nΕπειδή πλησιάζουν βουλευτικές εκλογές…\nΚαι κυρίως επειδή κάτι ΠΡΕΠΕΙ ΕΠΙΤΕΛΟΥΣ να αλλάξει σε αυτόν τον τόπο…\n…επιτρέψτε μου να σας γράψω δυο γραμμές.\nΔεν είναι δικές μου σκέψεις. Είναι μια παράγραφος από το βιβλίο «Οι πύλες της Φωτιάς» του Στίβεν Πρέσσφιλντ. Σε κάποιο σημείο του βιβλίου αυτού, ο Έλληνας Χίονης λέει στον Ξέρξη τον Βασιλιά των Περσών:\n«…Θα πω στην Μεγαλειότητα Του τι είναι ένας βασιλιάς. Ένας βασιλιάς δεν κάθεται στη σκηνή του όταν οι άντρες του αιμορραγούν και πεθαίνουν στο πεδίο της μάχης. Ένας βασιλιάς δε γευματίζει όταν οι άντρες του είναι πεινασμένοι, ούτε κοιμάται όταν φυλούν σκοπιά πάνω στο τείχος. Ένας βασιλιάς δεν επιβάλλει υπακοή και αφοσίωση με το φόβο, ούτε τα εξαγοράζει με χρυσό. Κερδίζει την αγάπη τους με τον ιδρώτα του κορμιού του και τους πόνους που υπομένει για χάρη τους. Και το δυσκολότερο απ’ όλα, ένας βασιλιάς σηκώνεται πρώτος και πέφτει τελευταίος. Ένας βασιλιάς δε ζητά από αυτούς που διοικεί να τον υπηρετούν, τους υπηρετεί εκείνος…»\nΌλοι μας, είμαστε κάπου βασιλιάδες. Άλλος σε μεγάλο βασίλειο, άλλος σε μεσαίο και άλλος σε μικρό. Ας γίνουμε βασιλιάδες που υπηρετούν και όχι που τους υπηρετούν. Όλα τότε θα αλλάξουν. Ο τρόπος δεν θα είναι μαγικός αλλά σίγουρα θα φαντάζει έτσι…\nΑν θέλετε να μάθετε για το θαυμάσιο βιβλίο του Στίβεν Πρέσσφιλντ, «Οι πύλες της φωτιάς», κάντε κλικ εδώ!\nΤο παρακάτω κείμενο κυκλοφορεί τις τελευταίες ημέρες μέσω email. Είναι ένα συνταρακτικό κείμενο και το δημοσιεύω εδώ για όσους δεν έτυχε να το λάβουν και να το διαβάσουν.\nΤο δημοσιεύω επίσης εδώ ως φόρο τιμής στον άνθρωπο που το έγραψε και στους συνάδελφους του που καθημερινά πολεμάνε για να σώσουν ζωές και περιουσίες χωρίς πολλές φορές να ακούνε ούτε ένα ευχαριστώ… για οικονομικές απολαβές δεν τολμάω ούτε να το αναφέρω…\nΈνα μεγάλο ευχαριστώ από όλους εμάς σε όλους εσάς!\nΓραμμένο από τον συνάδελφο μου Νίκο Φιλιππόπουλο όπου πλάι πλάι μόνοι μας δίναμε μάχη με το μέτωπο της φωτιάς.\n«Σημειώνεται ότι δεν υπήρξαν σοβαροί τραυματισμοί λόγω της πυρκαγιάς πλην ενός πυροσβέστη ο οποίος μεταφέρθηκε στο νοσοκομείο Σισμανόγλειο με αναπνευστικά προβλήματα».\nτα 3-4 πρόβατα που δεν προλάβαμε να βγάλουμε από το μαντρί και τα ακούγαμε να σκούζουν καθώς μας πλησίαζε η φωτιά, και εκείνο το σκυλάκι που παρέμεινε σιωπηλό και δεμένο μέχρι τη στιγμή που πανικόβλητο κατάλαβε ότι δεν υπάρχει σωτηρία… τα αφεντικά του λείπαν διακοπές και κανείς δεν μας ειδοποίησε για αυτό…\nτα πουλιά που δεν προλάβανε να φύγουν από τα πεύκα καθώς γινόντουσαν παρανάλωμα του πυρός και τα είδα στον αέρα να φτερουγίζουν για λίγο και ύστερα να πέφτουν σαν φθινοπωρινά φύλλα…\nτα τρομαγμένα πρόσωπα των συναδέλφων μου όταν είδαμε τις 50μετρες φλόγες να μας ζώνουν από παντού…\nτις αγωνιώδεις εκκλήσεις των ιδιοκτητών όλων των σπιτιών τριγύρω μας όταν άρχισαν να γλύφουν τα σπίτια τους οι φλόγες…\nόλους αυτούς που ήρθαν με τζιπάκια κάνοντας χειρόφρενα και πατώντας γκάζι μόνο και μόνο για να απολαύσουν το θέαμα, χωρίς να μας βοηθάνε όταν τα ρουθούνια μας τρέχαν κατράμι και μασούσαμε στάχτη…\nόταν προσπαθούσαμε να φύγουμε κόβοντας μάνικες και δεν μπορούσαμε επειδή είχαν δημιουργήσει κυκλοφοριακό κομφούζιο μπροστά μας…\nόλους αυτούς που πίναν καφέ και μας ειρωνεύονταν την ώρα που δίναμε και ίσα που κρατούσαμε την ψυχή μας…\nαυτούς που τραβούσαν πανικόβλητοι τις εγκαταστάσεις μας και μας άφηναν εκτεθειμένους στις φλόγες…\nτις πανικόβλητες φωνές συναδέλφων στον ασύρματο όταν τους κύκλωνε η φωτιά…\nαυτή τη λαίλαπα που δεν υπήρχε τρόπο να φρενάρεις και λαίμαργα κατάπιε τις όμορφες περιοχές που κάποτε χαρήκαμε ως παιδιά και τα παιδιά μας δεν θα ξέρουν ότι υπήρχαν…\nεκείνους τους χειριστές των ελικοπτέρων που τελευταία στιγμή μας δημιούργησαν δίοδο διαφυγής μέσα από τους θεόρατους τοίχους φωτιάς που μας περιτριγύρισαν…\nτους συνάδελφους από Αταλάντη που ήρθαν να μας βοηθήσουν σε μια ξένη για αυτούς περιοχή…\nόλες τις κυβερνήσεις έως τώρα που επιτρέπουν σε οικοπεδοφάγους να χτίζουν, που αντιμετωπίζουν με αναλγησία τους εμπρησμούς και κοροϊδεύουν τους Εθελοντές…\nτο κράτος που ούτε γάντια δεν μας έδωσε, πόσο μάλλον ένα ευχαριστώ, για να μην θίξει την επιτηδευμένη ανικανότητα του μπροστά στα συμφέροντα…\nότι καταφέραμε 4 παιδιά με 1 όχημα να σταματήσουμε ένα μέτωπο 500 μέτρων, να σώσουμε 5 σπίτια και μερικά πρόβατα… Θα βοηθήσει να μπορέσω να κοιμηθώ όταν θα γυρίζουν οι εικόνες φρίκης στο μυαλό μου…\nτην όμορφη τραυματιοφορέα που μου συμπαραστάθηκε όταν δεν είχα αναπνοή, τους έμπειρους γιατρούς που πέσαν πάνω μου και μου ξαναδώσαν μέλλον, καθώς και το νοσηλευτικό προσωπικό που ξεχείλιζε από ανθρωπιά και καλοσύνη… Σας ευχαριστώ.\nνα λέγομαι ακόμα άνθρωπος και να χρωστάω στη φύση ένα μεγάλο συγνώμη για όλες τις καταστροφές που της έχει προξενήσει το είδος μου.\nοι βίλες που θα χτίσετε θα έχουν νόημα εάν δεν υπάρχει πια πράσινο γύρω σας; Όταν ο αέρας θα μυρίζει στάχτη και θα σου καίει τους πνεύμονες; Πώς διάολο θα αναπνέετε εσείς κει πάνω και εμείς εδώ κάτω; Πώς περιμένω από ένα κράτος με στημένες εκλογές και προκάτ κόμματα να δημιουργήσει ένα καλύτερο μέλλον από τις στάχτες που έχουν γεμίσει τα πνευμόνια μου...\nΣωκράτης Μάλαμας και Αλκίνοος Ιωαννίδης στο Κατράκ...\nΘεατρική παράσταση: «Νυχτερίδες», της Λένας Κιτσοπ...\nΑκροάσεις για το θεατρικό εργαστήρι του Κρατικού Θ...\nΤρία χρόνια από το θάνατο της Διδώς Σωτηρίου και δ...


Το μήνυμα του Προέδρου της Δημοκρατίας για τη νέα σχολική χρονιά – hellasforce.com\n«Νιώθω βαθιά συγκίνηση που είμαι κοντά σας. Γιατί πρέπει να εξομολογηθώ κάτι. Δεν φανταζόμουν ποτέ ότι θα αναμιχθώ στην πολιτική. Πολύ περισσότερο, δεν φανταζόμουν ότι θα σας μιλούσα σήμερα εδώ με την ιδιότητα του Προέδρου της Δημοκρατίας. Στην ζωή μου, από τότε που αποφοίτησα από την Νομική Σχολή του Πανεπιστημίου Αθηνών, είχα ένα όνειρο: Να υπηρετήσω την Εκπαίδευση. Όπως και έκανα όλα τα χρόνια, ως Καθηγητής στη Νομική Σχολή του ΕΚΠΑ και στο εξωτερικό» σημείωσε ο κ. Παυλόπουλος στον χαιρετισμό του.\n«Αυτή ήταν η ζωή μου. Και η πιο συγκλονιστική στιγμή – πρέπει να σας το ομολογήσω, και θα σας πω γιατί το λέω αυτό – ήταν την μέρα της εκλογής μου. Την μέρα της εκλογής μου έκανα το τελευταίο μάθημα στο Πανεπιστήμιο. Έτυχε. Ήταν η τελευταία μέρα που είχαμε μάθημα και δεν ήθελα να το χάσω. Γιατί σας διαβεβαιώ, και οι δάσκαλοί σας και οι καθηγητές σας το ξέρουν, δεν υπάρχει τίποτα περισσότερο που να σε γεμίζει απ’ αυτή την σχέση. Απ’ αυτή την σχέση ανάμεσα στον δάσκαλο και στον μαθητή, όπου αυτή η μετάδοση γνώσης είναι αμοιβαία. Δεν μπορείτε να το διανοηθείτε, θα το καταλάβετε στην πορεία της ζωής, ιδίως όσοι από σας γίνετε εκπαιδευτικοί, ότι και ο δάσκαλος μαθαίνει από εσάς, όπως εσείς μαθαίνετε από εκείνον. Και αυτή η αμφίδρομη επικοινωνία είναι συγκλονιστική» πρόσθεσε ο Πρόεδρος της Δημοκρατίας.\n«Απευθύνομαι σε εσάς – σε όλους βέβαια – κυρίως όμως, σε τρεις κατηγορίες: Στα παιδιά που έφυγαν από το Δημοτικό και πάνε στην Α΄ Γυμνασίου, στα παιδιά της Γ΄ Γυμνασίου που αποφοίτησαν και πάνε στην Α΄ Λυκείου και στα παιδιά του τέλους του Λυκείου που ανοίγονται σ’αυτό τον ‘ωκεανό’ των Πανελληνίων Εξετάσεων για να αντιμετωπίσουν μετά την μεγάλη πρόκληση της Τριτοβάθμιας Εκπαίδευσης και ταυτόχρονα της ζωής» τόνισε ο κ. Παυλόπουλος.\n«Σήμερα έχω να σας πω τούτο το οποίο θεωρώ ότι είναι βασικό για την ζωή σας. Γιατί επέλεξα αυτό το σχολείο σε συνεργασία με τον Αντιπεριφερειάρχη και τον Δήμαρχο; Γι’ αυτό το τοπίο που βλέπουμε. Γιατί αυτό το τοπίο έχει πολλούς συμβολισμούς. Για κοιτάξτε γύρω, το ζήσατε. Ζήσατε ένα εφιαλτικό καλοκαίρι και μπαίνετε στο σχολειό, μπαίνετε στην τάξη μετά από αυτόν τον πύρινο εφιάλτη. Όμως, αν κοιτάξετε γύρω σας θα παρατηρήσετε κάτι. Από την μια πλευρά υπάρχει η καταστροφή. Και από την άλλη βλέπετε τα δέντρα που αντιστάθηκαν στην καταστροφή. Σε λίγες μέρες που θ’ αρχίσουν τα πρωτοβρόχια θα δείτε την ζωή να βγαίνει ξανά, την φύση ν’ ανασταίνεται. Εγώ ακριβώς θέλω να σας μεταδώσω αυτή την θέληση, την θέληση για ζωή και δημιουργία. Να πάρετε απ’αυτή την καταστροφή, αυτό το παράδειγμα της αντίστασης στην καταστροφή, της θέλησης για ζωή, της θέλησης για δημιουργία. Και μπορείτε να δημιουργήσετε. Μην υποτιμάτε τις δυνάμεις σας. Τούτος ο Λαός έχει τεράστιες δυνάμεις. Το πιστεύω, το ξέρω πραγματικά. Όταν θέλει κανείς να προχωρήσει δεν τον σταματάει τίποτα, όσο ταπεινή και αν είναι η καταγωγή του.\nΘέλω να ξέρετε όμως ότι μπορείτε να τα καταφέρετε όλα, αρκεί να ξέρετε κάτι: Η γνώση δεν αντικαθίσταται με τίποτα. Το διάβασμα που πρέπει να κάνετε δεν αντικαθίσταται. Και, κυρίως, μην μείνετε στην πληροφορία. Είσθε μια γενιά που έχει άπειρη πληροφορία. Μην μείνετε σ’αυτήν. Μετατρέψτε μαζί με τους δασκάλους σας αυτή την πληροφορία σε γνώση. Κάνετε την γνώση σοφία, πνεύμα. Μην θεωρήσετε ότι αυτή η γνώση που παίρνετε εδώ στο σχολειό είναι ένα βάρος. Θα με θυμηθείτε όσοι προχωρήσετε. Αυτή η ‘ταπεινή’ – ας το πω έτσι – πληροφορία και γνώση που παίρνετε εδώ, θα σας ακολουθεί σε όλη σας την ζωή. Η βάση για την επιστήμη του μέλλοντος είναι η γνώση που αποκτάτε μέσα σ’αυτό το σχολείο. Σας παρακαλώ πολύ διαβάστε και αγαπήστε αυτό που διαβάζετε. Πάρτε την πληροφορία και βάλτε την στις σωστές διαστάσεις της ζωής. Κάντε την εργαλείο για να οξυνθεί το πνεύμα σας και να δημιουργήσει εκείνα που μπορεί να δημιουργήσει. Δεν είναι δύσκολο» επεσήμανε ο Πρόεδρος της Δημοκρατίας.\nΟ κ. Παυλόπουλος πρόσθεσε: «Και κάτι ακόμα. Να τιμάτε, κυρίως σ’αυτούς τους δύσκολους καιρούς, τους γονείς σας. Ξέρετε όλοι σ’αυτή την βαθιά κρίση τι υφίστανται οι γονείς σας. Τι θυσίες κάνουν για να μπορέσετε εσείς να έχετε τα μέσα να σπουδάσετε. Να τους τιμάτε. Και ο καλύτερος τρόπος για να τους τιμάτε είναι οι επιδόσεις σας. Να τιμάτε τους δασκάλους σας, γιατί και εκείνοι – όπως σας είπα – μαζί σας ζουν την ζωή τους βιώνοντας την δική σας εμπειρία αλλά, ταυτόχρονα, και την δική σας αγωνία.\nΚαι να θυμάσθε επίσης και τούτο το τελευταίο: Ο καλώς νοούμενος ανταγωνισμός μεταξύ σας είναι η βάση της ζωής. Δεν θα ξεχάσω ποτέ στην ζωή μου ζωή μου ότι οι καλύτερες φιλίες που κρατάω μέχρι και σήμερα είναι οι συμμαθητές μου και οι συμφοιτητές μου που ανταγωνιζόμαστε, φίλοι όλοι μαζί είτε στο σχολείο είτε στο Πανεπιστήμιο. Συναγωνιστείτε μαζί σε αυτόν τον ευγενικό, τον όμορφο αγώνα της ζωής και της γνώσης. Θυμηθείτε ότι εμείς οι Έλληνες έχουμε ένα έμβλημα από την αρχαιότητα: «Αιέν αριστεύειν και υπείροχον έμμεναι άλλων». Αυτό είναι που μας διακρίνει».\n«Σας καλώ, λοιπόν, αυτό το δύσκολο καλοκαίρι που πέρασε να γίνει ένα δίδαγμα δημιουργίας για εσάς σε ολόκληρη την ζωή σας. Σας ευχαριστώ πολύ» τόνισε ο Πρόεδρος της Δημοκρατίας.\nTagged as: ΑΓΙΑΣΜΟΣ, ΒΙΒΛΙΑ, ΓΥΜΝΑΣΙΟ-ΛΥΚΕΙΟ ΚΑΛΑΜΟΥ ΑΤΤΙΚΗΣ, ΔΑΣΚΑΛΟΙ, ΕΠΙΣΤΡΟΦΗ ΣΤΑ ΣΧΟΛΕΙΑ, ΚΑΘΗΓΗΤΕΣ, ΚΩΣΤΑΣ ΓΑΒΡΟΓΛΟΥ, ΜΑΘΗΤΕΣ, ΞΕΚΙΝΗΜΑ ΣΧΟΛΙΚΗΣ ΧΡΟΝΙΑΣ, ΠΑΥΛΟΠΟΥΛΟΣ, ΠΡΟΕΔΡΟΣ ΔΗΜΟΚΡΑΤΙΑΣ, ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ, ΠΡΟΚΟΠΗΣ ΠΑΥΛΟΠΟΥΛΟΣ, ΣΧΟΛΕΙΑ, ΣΧΟΛΙΚΗ 2017-2018, ΣΧΟΛΙΚΗ ΧΡΟΝΙΑ, ΥΠΟΥΡΓΕΙΟ ΠΑΙΔΕΙΑΣ\nALERT! ΕΠΙΘΕΣΗ ΜΕ ΑΕΡΙΟ ΣΤΟ ΑΕΡΟΔΡΟΜΙΟ…. (ΦΩΤΟ & ΒΙΝΤΕΟ)


SL1 - Δέλλας: «Η συνολική εικόνα είναι καλή κι αυτή θα κρατήσω» - Antenna Star\nSL1 – Δέλλας: «Η συνολική εικόνα είναι καλή κι αυτή θα κρατήσω»\nΙκανοποιημένος από την εικόνα των παικτών του, παρά την ήττα από την Α.Ε.Κ., ήταν ο Τραϊανός Δέλλας, λέγοντας πως ο Παναιτωλικός στάθηκε πολύ καλά μέσα στο παιχνίδι και πως κρατάει αυτήν την καλή εικόνα.\nΑναλυτικά όσα δήλωσε ο Δέλλας στην κάμερα της Nova:\n«Σταθήκαμε πάρα πολύ καλά στο παιχνίδι. δεν απειληθήκαμε ιδιαίτερα από την Α.Ε.Κ., εκτός από στημένες φάσεις. Είχαμε μία αδράνεια στο γκολ και μας στοίχισε. Είμαι ικανοποιημένος από την εικόνα και την προσπάθεια των παιδιών. Είχα πει στα παιδιά ότι με κάθε απροσεξία θα το πληρώσουμε. Έχει ποιότητα η Α.Ε.Κ. Στο πρώτο ημίχρονο δεν μας άφησε και μία φάση ο επόπτης. Θέλω να την ξαναδώ. Η συνολική εικόνα είναι καλή κι αυτή θα κρατήσω».\n«Είμαστε σε μια διαδικασία να αξιολογήσουμε το ρόστερ μέσα από τα παιχνίδια. Τα παιδιά αποκτούν αυτοπεποίθηση. Δίνουμε ευκαιρίες και σε νέα παιδιά, ειδικά στην άμυνα. Και Έλληνες. Θέλουμε ο Παναιτωλικός να μεγαλώσει μέσα απ’ αυτόν. Έρχεται τώρα το ματς με τον Ολυμπιακό, που παίζει το καλύτερο ποδόσφαιρο. Πρέπει να ξεκουραστούμε, θα κάνουμε αλλαγές. Το σημαντικό είναι ότι έχουμε όλοι την ίδια λογική. Όποιος μπαίνει να μην αλλάζει την εικόνα της ομάδας»\nΠροηγούμενο Γ. Βαρεμένος για αποζημιώσεις: «Για την Αιτωλοακαρνανία ούτε φωνή, ούτε ακρόαση»\nΕπόμενο Μεσολόγγι: Έκλεισε η δομή φιλοξενίας μεταναστών στο «Θεοξένια»\nΟι διαγωνισμοί ζωγραφικής και φωτογραφίας των μαθητών του Δ. Μεσολογγίου\nΥπάλληλοι ΕΛ.ΤΑ. Αιτ/νίας: «Απαξίωση υπέρ των ιδιωτικών επιχειρήσεων»


Ο ρώσος ολιγάρχης & Η Τουρκία …\nΜια πολύ ενδιαφέρουσα ιστορία είχε το Bloomberg την Τετάρτη ….. σχολιάζοντας πως ο Mιχαήλ Φρίντμαν, ο Ρώσος δισεκατομμυριούχος που ελέγχει τα ισπανικά σούπερ μάρκετ Dia δεν συγκαταλέγεται τυχαία στη λίστα των πλουσιότερων ανθρώπων του κόσμου. Όπως χαρακτηριστικά γράφει το Bloomberg, ο Φρίντμαν άδραξε την ευκαιρία που δημιούργησαν η σύντομη ανάκαμψη της τουρκικής λίρας και το ράλι στις διεθνείς αγορές προκειμένου να πουλήσει το μερίδιo που κατείχε στον μεγαλύτερο πάροχο κινητής τηλεφωνίας της Τουρκίας, Turkcell.\nΣύμφωνα πάντα με τα όσα ανέφερε το Bloomberg στο ρεπορτάζ του , ο Φρίντμαν προχώρησε στην πώληση του ποσοστού 5% που διέθετε στην Turkcell για 205 εκατ. δολάρια τη Δευτέρα, μέσω μιας ταχείας διαδικασίας πώλησης μετοχών, όπου η ζήτηση ξεπέρασε την προσφορά.\nΟ 56χρονος Φρίντμαν, είναι ο 11ος πλουσιότερος Ρώσος με περιουσία 13,6 δισ. δολάρια, σύμφωνα με τον Δείκτη Bloomberg Billionaires.


Προκαλεί η Τουρκία για την γεώτρηση του «Πορθητή»: «Αν μας ενοχλήσουν, θα παρέμβουμε» (video) - prokalei i tourkia gia tin geotrisi tou «porthiti»: «an mas enochlisoun, tha paremvoume» (video)\n14:01 30/10/2018 - Πηγή: Dikaiologitika\nΣύμφωνα με την ανακοίνωση του Τούρκου υπουργού Ενέργειας και Φυσικών Πόρων, Φατίχ Ντονμέζ κατά τη διάρκεια τελετής έναρξης της διαδρομής του πλοίου, την Τετάρτη θα πραγματοποιηθεί η γεώτρηση του τουρκικού γεωτρύπανου «Πορθητής» στο στόχο «Αλάνια 1», 100 χιλιόμετρα από τις νότιες ακτές της Αττάλειας.\nΠαράλληλα, ο υπουργός ενημέρωσε ότι ο Πορθητής θα πραγματοποιεί δύο γεωτρήσεις τον χρόνο, και πρόσθεσε ότι η Τουρκία είναι πολύ κοντά στην αγορά και δεύτερου γεωτρύπανου.\nδε, πως «το Ναυτικό συνοδεύει τα πλοία γεώτρησης αν γίνει κάποια παρενόχληση θα υπάρξει η απαραίτητη επέμβαση. Αυτή την στιγμή δεν υπάρχει οποιοδήποτε ρίσκο για την ασφάλεια αλλά αν υπάρξει παρενόχληση οι ναυτικές μας δυνάμεις θα κάνουν αυτό που πρέπει».\nΤο τουρκικό πρακτορείο ειδήσεων, Anadolu, υπενθυμίζει, μάλιστα, παλαιότερες δηλώσεις του κ. Ντονμέζ σύμφωνα με τις οποίες η πρώτη γεώτρηση επρόκειτο να πραγματοποιηθεί προς το τέλος του Οκτώβρη ανοικτά της Αντάλιας.\n«Ο Πορθητής σήκωσε άγκυρα από την Αντάλια και ξεκίνησε. Αυτή τη στιγμή βρίσκεται στη θέση του», είχε αναφέρει ο Τούρκος υπουργός Ενέργειας, σύμφωνα με το πρακτορείο «Ανατολή».\nΤονίζεται επίσης ότι το πλοίο είναι κατάλληλο για να επιχειρεί σύμφωνα με τους διεθνείς κανόνες και ρυθμίσεις και θα συνεχίσει τις εργασίες του κατά τρόπο φιλικό προς το περιβάλλον και σύμφωνα με τα πρότυπα εργασιακής ασφάλειας.\nvideo, τουρκια, Τελετή Έναρξης, αγκυρα, αγορα, βρισκεται, γινει, δηλωσεις, υπαρχει, ναυτικο, περιβαλλον, πλοια, πλοιο, ρυθμισεις, ρισκο, ασφαλεια, ξεκινησε\nαττικο αλσος, φθινοπωρο, gmt+2, ρυζια, sds\nΟΑΣΘ: Έξι επιπλέον δρομολόγια στη γραμμή 72\nΑπό 5/11 η χορήγηση και η ανανέωση των κάρτες μετακίνησης ΑμεΑ\nΝέα τουρκικά νταηλίκια με τον «Πορθητή» να σηκώνει άγκυρες\nΤούρκος υπουργός Ενέργειας: Την Τετάρτη η πρώτη γεώτρηση του «Πορθητή» στην Αττάλεια\nΕρντογάν: Η Τουρκία προετοιμάζεται για επιχείρηση μεγάλης κλίμακας κατά των Κούρδων\nI.D. R Pikes Peak: Προκαλεί απώλεια συνείδησης λόγω των G\n«Φρένο» στην πώληση λιμανιών\nΤραμπουκισμοί και στην Ευελπίδων\nΧειμερινό ωράριο για το νυχτερινό οικιακό τιμολόγιο ρεύματος\nΕναλλακτικό το συνέδριο του Ποταμιού\nΤο σινεμά των... φυλακών στην Ταινιοθήκη της Ελλάδας


5 Η ΠΑΡΟΥΣΙΑΣΗ. ΕΙΔΙΚΗ ΑΝΟΣΙΑ Dr.ΠΑΠΑΓΙΑΝΝΗΣ ΔΗΜΗΤΡΗΣ ΤΜΗΜΑ ΙΑΤΡΙΚΩΝ ΕΡΓΑΣΤΗΡΙΩΝ ΤΕΙ ΘΕΣΣΑΛΙΑΣ - PDF\nDownload "5 Η ΠΑΡΟΥΣΙΑΣΗ. ΕΙΔΙΚΗ ΑΝΟΣΙΑ Dr.ΠΑΠΑΓΙΑΝΝΗΣ ΔΗΜΗΤΡΗΣ ΤΜΗΜΑ ΙΑΤΡΙΚΩΝ ΕΡΓΑΣΤΗΡΙΩΝ ΤΕΙ ΘΕΣΣΑΛΙΑΣ"\n1 5 Η ΠΑΡΟΥΣΙΑΣΗ ΕΙΔΙΚΗ ΑΝΟΣΙΑ Dr.ΠΑΠΑΓΙΑΝΝΗΣ ΔΗΜΗΤΡΗΣ ΤΜΗΜΑ ΙΑΤΡΙΚΩΝ ΕΡΓΑΣΤΗΡΙΩΝ ΤΕΙ ΘΕΣΣΑΛΙΑΣ\n2 ΕΙΔΙΚΗ ΑΝΟΣΙΑ Ειδική ή επίκτητη ανοσία είναι ένα σύνολο μηχανισμών με τους οποίους επιτυγχάνεται σημαντική ελάττωση της ευαισθησίας του οργανισμού σε λοίμωξη από συγκεκριμένο μικροοργανισμό, μετά από αρχική έκθεση σε αυτόν. Η ανοσία αυτή μας προστατεύει από μελλοντικές λοιμώξεις από τον ίδιο μικροοργανισμό. Δεν μειώνεται όμως η πιθανότητα λοίμωξης από άλλα νοσήματα. (Η επίκτητη ανοσία είναι ειδική) Δεν απαιτείται αναγκαστικά κλινική λοίμωξη. Ο εμβολιασμός με εξασθενημένους ή νεκρούς παθογόνους μικροοργανισμούς προκαλεί ανοσία, χωρίς ασθένεια.\n3 ΑΝΤΙΓΟΝΑ ΚΑΙ ΑΠΤΙΝΕΣ Η ειδική ανοσία βασίζεται στην ικανότητα απάντησης σε αντιγόνα και απτίνες. Τα αντιγόνα είναι συνήθως μεγαλομοριακές ενώσεις. Τα πολύπλοκα μόρια και οι πρωτεϊνες είναι πολύ αντιγονικά. Οι απτίνες είναι μικρότερα μόρια που μπορούν επίσης να προκαλέσουν ανοσολογική απάντηση. Για να προκαλέσουν όμως παραγωγή αντισωμάτων, προϋποθέτουν την ένωσή τους με άλλες πρωτεϊνες. Είναι ο μηχανισμός για τις αλλεργίες σε μικρά μόρια.\n4 ΜΗΧΑΝΙΣΜΟΙ ΕΙΔΙΚΗΣ ΑΝΟΣΙΑΣ Αντιδράσεις που μεσολαβούνται από αντισώματα (χυμική ανοσία) Αντιδράσεις που μεσολαβούνται από κύτταρα (κυτταρική ανοσία) Τα αντισώματα παράγονται από τα Β- λεμφοκύτταρα Η κυτταρική ανοσία βασίζεται τα Τ- λεμφοκύτταρα\n5 ΕΝΕΡΓΗΤΙΚΗ ΚΑΙ ΠΑΘΗΤΙΚΗ ΑΝΟΣΙΑ Ενεργητική ανοσία παρέχεται όταν ενεργοποιούνται τα λεμφοκύτταρα. Παθητική ανοσία υπάρχει όταν δίνουμε έτοιμα αντισώματα. Η παθητική ανοσία διαρκεί λίγο, γιατί τα αντισώματα καταστρέφονται και δεν παράγονται άλλα. Π.χ. στα βρέφη και στους ορούς\n6 ΧΥΜΙΚΗ ΑΝΟΣΙΑ: ΑΝΤΙΓΟΝΑ ΚΑΙ ΑΝΤΙΣΩΜΑΤΑ ΠΑΡΑΓΩΓΗ ΚΑΙ ΕΝΕΡΓΟΠΟΙΗΣΗ Β-ΛΕΜΦΟΚΥΤΤΑΡΩΝ\n7 ΠΕΡΙΓΡΑΜΜΑ ΑΝΤΙΓΟΝΟ ΥΠΟΔΟΧΕΑΣ Β-ΚΥΤΤΑΡΟΥ ΕΝΕΡΓΟΠΟΙΗΣΗ Β-ΚΥΤΤΑΡΟΥ ΠΑΡΑΓΩΓΗ ΑΝΤΙΣΩΜΑΤΟΣ\n8 ΑΝΤΙΓΟΝΑ (AG) Αντιγόνο (Ag) ονομάζεται κάθε ουσία η οποία είναι σε θέση να διεγείρει το ανοσολογικό σύστημα, ώστε να δημιουργεί μια ειδική αντίδραση εναντίον της Πολλές φορές χρησιμοποιούμε τον όρο ανοσογόνο, όταν θέλουμε να τονίσουμε ότι μια ουσία είναι ικανή από μόνη της να προκαλέσει ειδική ανοσολογική αντίδραση, χωρίς προηγουμένως να ενωθεί με άλλη ουσία (π.χ. οι απτίνες) Είναι ουσίες με μεγάλο μόριο, συνήθως πρωτεΐνες, πολυπεπτίδια ή πολυσακχαρίτες,και έχουν κάποιες ιδιότητες οι οποίες τους δίνουν τη δυνατότητα να προκαλούν την ειδική ανοσολογική αντίδραση (αντιγονικότητα ή ανοσογονικότητα)\n9 ΑΝΤΙΓΟΝΑ: ΠΩΣ ΑΝΤΙΔΡΑ Ο ΟΡΓΑΝΙΣΜΟΣ ΣΤΑ ΑΝΤΙΓΟΝΑ Ο οργανισμός, αναγνωρίζοντας το αντιγόνο σαν ξένο μπορεί: α) να παραγάγει αντισώματα που να στρέφονται εναντίον του (από τα Β-λεμφοκύτταρα) ή β) να παραγάγει εξειδικευμένα Τ- λεμφοκύτταρα που προορίζονται για την εξουδετέρωση του αντιγόνου.\n10 ΑΝΤΙΓΟΝΑ: ΠΑΡΑΓΟΝΤΕΣ ΑΝΟΣΟΛΟΓΙΚΗΣ ΑΠΑΝΤΗΣΗΣ Η ανοσολογική απάντηση εξαρτάται από: Τη δομή του αντιγόνου Την ποσότητα του αντιγόνου Την οδό εισόδου του αντιγόνου Τη συχνότητα του αντιγόνου στον πληθυσμό Σημαντικό ρόλο παίζουν τα ΗLΑ μόρια που βρίσκονται στην επιφάνεια όλων των κυττάρων\n11 ΑΝΤΙΓΟΝΑ: ΑΝΟΣΟΓΟΝΙΚΟΤΗΤΑ - ΑΝΤΙΓΟΝΙΚΟΤΗΤΑ Ανοσογονικότητα ονομάζεται η ικανότητα ενός μορίου να επάγει χυμική ή/και κυτταρική ανοσολογική απόκριση: Β κύτταρο + αντιγόνο δραστικά Β κύτταρα + Β-κύτταρα μνήμης Τ κύτταρο + αντιγόνο δραστικά Τ κύτταρα + Τ- κύτταρα μνήμης Αντιγονικότητα ή ανοσογονικότητα) είναι η ικανότητα ενός μορίου να συνδέεται με τα τελικά προϊόντα των παραπάνω κυττάρων: αντισώματα (που παράγονται από τα δραστικά Β) και υποδοχείς των δραστικών Τ-κυττάρων\n12 ΑΝΤΙΓΟΝΑ: ΙΔΙΟΤΗΤΕΣ ΤΩΝ ΑΝΤΙΓΟΝΩΝ Η διαφορετική τους σύσταση από τα δομικά στοιχεία του οργανισμού μας, ώστε να αναγνωρίζονται σαν ξένα Το μεγάλο μέγεθος του μορίου τους. Αυξάνεται η πιθανότητα να είναι πιο πολλές περιοχές με δραστικές ομάδες (τις λεγόμενες καθοριστικές ομάδες) που προκαλούν τη διέγερση Η πολυπλοκότητα στη χημική σύσταση που δημιουργεί μια ξεχωριστή μορφή του μορίου στο χώρο, έτσι ώστε να δημιουργούνται δραστικές ομάδες Ο μεταβολισμός τους από τον οργανισμό, που φαίνεται ότι είναι απαραίτητη για τη διέγερση του ανοσολογικού συστήματος Η ύπαρξη «εξειδίκευσης» των καθοριστικών ομάδων του μορίου τους που προκαλούν ανοσολογική αντίδραση αποκλειστικά εναντίον των συγκεκριμένων ομάδων\n13 ΑΝΤΙΓΟΝΑ: ΚΑΘΟΡΙΣΤΙΚΕΣ ΟΜΑΔΕΣ ΑΝΤΙΓΟΝΟΥ Οι δραστικές ομάδες στην επιφάνεια του μορίου των αντιγόνων που είναι υπεύθυνες για τη διέγερση του ανοσολογικού συστήματος ονομάζονται καθοριστικές ομάδες ή επίτοποι. Με τη διέγερση αυτή, ο οργανισμός μπορεί να παράγει «αντισώματα», δηλαδή ουσίες που στρέφονται εναντίον του αντιγόνου και αντιδρούν με αυτό. Τα αντισώματα αντιδρούν μόνο με τις συγκεκριμένες περιοχές στην επιφάνεια του αντιγόνου (καθοριστικές ομάδες) και όχι με ολόκληρο το μόριο ή άλλες περιοχές του. Κάθε αντιγόνο μπορεί να διαθέτει αρκετές και διαφορετικές μεταξύ τους καθοριστικές ομάδες (επιτόπους).\n14 ΑΝΤΙΓΟΝΑ: ΚΑΘΟΡΙΣΤΙΚΕΣ ΟΜΑΔΕΣ ΑΝΤΙΓΟΝΟΥ (2) Κάθε είδος καθοριστικής ομάδας μπορεί να συνδέεται με διαφορετικό αντίσωμα. Έτσι τα αντιγόνα έχουν τη δυνατότητα να συνδεθούν διαφορετικά αντισώματα και χαρακτηρίζονται ως «πολυσθενή ή πολυδύναμα» Με τον όρο «σθένος» ή «ισχύς» του αντιγόνου εννοούμε τον αριθμό των διαφορετικών καθοριστικών ομάδων που διαθέτει. Η καθοριστική ομάδα ή επίτοπος καταλαμβάνει συνήθως μια περιοχή πάνω στην επιφάνεια του μορίου του αντιγόνου. Μερικοί επίτοποι μπορεί να μη βρίσκονται στην επιφάνεια του αντιγόνου αλλά στο εσωτερικό του. Αυτοί οι εσωτερικοί επίτοποι απελευθερώνονται και γίνονται δραστικοί όταν ο οργανισμός διασπάσει το μόριο του αντιγόνου σε κομμάτια.\n15 ΚΑΘΟΡΙΣΤΙΚΕΣ ΟΜΑΔΕΣ ΑΝΤΙΓΟΝΟΥ Πεντασθενές αντιγόνο (λυσοζύμη)\n16 ΑΝΤΙΓΟΝΑ: ΔΙΑΚΡΙΣΗ ΤΩΝ ΑΝΤΙΓΟΝΩΝ 1. Πλήρη ή τέλεια αντιγόνα. Είναι τα αντιγόνα όπως τα περιγράψαμε: Μεγαλομοριακές ενώσεις που περιέχουν πάνω τους δραστικές περιοχές (επιτόπους) και προκαλούν από μόνες τους ανοσολογική αντίδραση του οργανισμού. 2. Ατελή αντιγόνα ή απτίνες: Είναι ουσίες μικρού μοριακού βάρους, που έχουν σύσταση ίδια με τη δραστική περιοχή ενός πλήρους αντιγόνου. Για να προκαλέσουν αντισωματική αντίδραση απαιτείται η ένωσή τους με πρωτεϊνες-φορείς. Αν όμως υπάρχουν αντισώματα, η σύνδεση απτίνης-αντισώματος δεν απαιτεί την ύπαρξη φορέα. Σχετίζονται με τις αλλεργικές αντιδράσεις. Δηλαδή: έχουν «αντιγονικότητα» αλλά δεν έχουν «ανοσογονικότητα»\n17 ΠΑΡΑΔΕΙΓΜΑΤΑ ΑΝΤΙΓΟΝΩΝ Πλήρη ή τέλεια αντιγόνα. Ινσουλίνη, Καλσιτονίνη κλπ Ατελή αντιγόνα ή απτίνες: Πενικιλλίνη, Ασπιρίνη κλπ\n18 ΥΠΟΔΟΧΕΙΣ ΑΝΤΙΓΟΝΩΝ Είναι πρωτεϊνες της επιφάνειας των ανοσοδραστικών κυττάρων που αναγνωρίζουν τα αντιγόνα και συνδέονται με αυτά. Υπάρχουν: Υποδοχείς της φυσικής ανοσίας και Υποδοχείς της επίκτητης ανοσίας. Οι υποδοχείς της φυσικής ανοσίας αναγνωρίζουν μοριακά «πρότυπα». Ποτέ δεν αναγνωρίζουν τον «ευατό», διότι τα πρότυπα που αναγνωρίζουν παράγονται μόνο από τα παθογόνα. Οι υποδοχείς της επίκτητης ανοσίας αναγνωρίζουν μοριακές λεπτομέρειες. Είναι δυνατόν να υπάρξει αναγνώριση «εαυτού» ως «ξένου»\n19 ΥΠΟΔΟΧΕΙΣ ΑΝΤΙΓΟΝΩΝ\n20 ΥΠΟΔΟΧΕΙΣ Β-ΚΥΤΤΑΡΩΝ\n21 ΑΝΤΙΓΟΝΙΚΟΙ ΥΠΟΔΟΧΕΙΣ Β ΚΥΤΤΑΡΩΝ Οι αντιγονικοί υποδοχείς των Β κυττάρων μπορούν να αναγνωρίσουν μια μεγάλη ποικιλία μακρομορίων (πρωτεϊνες, πολυσακχαρίτες, λιπίδια, νουκλεϊνικά οξέα) αλλά και μικρομοριακές ενώσεις είτε σε διαλυμένη μορφή είτε σε μορφή συνδεδεμένη στην επιφάνεια κυττάρων. Αρα οι αντισωματικές απαντήσεις εγείρονται είτε κατά διαλυμένων αντιγόνων, είτε κατά συνδεδεμένων στην επιφάνεια κυττάρων. Οι υποδοχείς των Β-κυττάρων συνδέονται πάντοτε με ΕΞΩΓΕΝΗ αντιγόνα (αντιγόνα εκτός του Β- κυττάρου)\n22 ΑΝΟΣΟΕΝΙΣΧΥΤΙΚΑ Ουσίες που όταν αναμιχθούν με αντιγόνα και ενεθούν μαζί, ενισχύουν την ανοσογονικότητα των αντιγόνων Παρατείνουν την παρουσία του αντιγόνου Ενισχύουν τα διεγερτικά σήματα Αυξάνουν την τοπική φλεγμονή Ενεργοποιούν τον πολλαπλασιασμό των κυττάρων\n24 ΑΝΤΙΣΩΜΑΤΑ Τα αντισώματα (Αb) ή αλλιώς ανοσοσφαιρίνες (Ig) είναι πρωτεΐνες που παράγονται από τα Β-λεμφοκύτταρα ή τα πλασματοκύτταρα ως αντίδραση του ανοσολογικού συστήματος στην είσοδο ενός αντιγόνου και προορίζονται για να αντιδράσουν ειδικά με το συγκεκριμένο αντιγόνο. Λέγονται και ανοσοσφαιρίνες, γιατί είναι πρωτεΐνες με σφαιρικό σχήμα που οφείλεται στην αναδίπλωση των πολυπεπτιδικών αλυσίδων τους\n25 ΔΟΜΗ ΤΩΝ ΑΝΤΙΣΩΜΑΤΩΝ Αποτελούνται από 2 βαριές και 2 ελαφρές αλύσους σε σχήμα Υ. Οι δυο βαριές αλυσίδες διατάσσονται η μια δίπλα στην άλλη σχηματίζοντας τη μορφή του γράμματος Υ. Κάθε μια από τις δυο ελαφριές, διατάσσεται παράλληλα και προς την πλευρά του κάθε σκέλους του Υ. Οι 4 αλυσίδες συγκρατούνται με δισουλφιδικούς δεσμούς Ο χώρος ανάμεσα στη βαριά και ελαφριά αλυσίδα στο κάθε σκέλος του Υ, είναι η περιοχή σύνδεσης με το αντιγόνο. Η γωνία μεταξύ των δύο σκελών του Υ ανοίγει περισσότερο όταν η ανοσοσφαιρίνη συνδεθεί με ένα αντιγόνο.\n26 ΔΟΜΗ ΤΩΝ ΑΝΤΙΣΩΜΑΤΩΝ Κάθε βαριά αλυσίδα αποτελείται από περίπου 400 αμινοξέα, ενώ κάθε ελαφριά από περίπου 200. Yπάρχουν δύο τύποι ελαφριών αλυσίδων που συμβολίζονται με τα γράμματα κ και λ. Σε κάθε ανοσοσφαιρίνη και οι δυο ελαφριές αλυσίδες είναι του ίδιου τύπου (δηλαδή είτε 2 κ είτε 2 λ). Οι βαριές αλυσίδες διακρίνονται σε 5 τύπους: γ, μ, α, δ, ε και σε κάθε μόριο οι δυο βαριές αλυσίδες είναι επίσης οι ίδιες. Ο τύπος της βαριάς αλυσίδας καθορίζει την τάξη της ανοσοσφαιρίνης (IgG, IgA, IgM, IgD, IgE)\n27 ΔΟΜΗ ΤΩΝ ΑΝΤΙΣΩΜΑΤΩΝ\n28 ΔΟΜΗ ΤΩΝ ΑΝΤΙΣΩΜΑΤΩΝ\n29 ΔΟΜΗ ΤΩΝ ΑΝΤΙΣΩΜΑΤΩΝ Η περιοχή που γίνεται η δέσμευση είναι η μεταβλητή περιοχή του αντισώματος, που μεταβάλλεται αναλόγως της ειδικότητας. Το υπόλοιπο τμήμα δεν μεταβάλλεται όταν μεταβάλλεται η ειδικότητα. Η διάσπαση των αντισωμάτων με ένζυμα δίνει 2 τμήματα: Το τμήμα που συνδέεται με το αντιγόνο (Fab) και το κρυσταλλικό τμήμα (Fc)\n30 ΔΟΜΗ ΤΩΝ ΑΝΤΙΣΩΜΑΤΩΝ\n31 ΤΡΟΠΟΣ ΣΥΝΔΕΣΗΣ\n32 ΕΙΔΗ ΑΝΤΙΣΩΜΑΤΩΝ Μονομερές αντίσωμα: Με ένα Υ ( 2 θέσεις) Διμερές αντίσωμα (IgA): Με δύο Υ Πενταμερές αντίσωμα: (ΙgM): Με 5 Υ\n33 ΕΙΔΗ ΑΝΤΙΣΩΜΑΤΩΝ Αναλόγως του τύπου της μακράς αλύσου, διακρίνονται σε 5 τάξεις: IgG IgM IgD IgA IgE\n34 ΕΙΔΗ ΑΝΤΙΣΩΜΑΤΩΝ\n35 ΕΙΔΗ ΑΝΤΙΣΩΜΑΤΩΝ IgG: Είναι οι πιο άφθονες ανοσοσφαιρίνες στο αίμα. (75%) Παράγονται σε μεγάλες ποσότητες κατά τη δευτερογενή απάντηση. Κυκλοφορούν στο αίμα και σε όλα τα υγρά του σώματος Περιλαμβάνουν τα αντισώματα εναντίον σχεδόν όλων των μικροβίων. Είναι οι μόνες που διέρχονται στον πλακούντα και παρέχουν αντισώματα στο έμβρυο. Λειτουργούν με οψωνοποίηση. Όταν προσκολληθούν στα μικρόβια, το σχηματιζόμενο σύμπλεγμα έχει την ικανότητα να ενεργοποιεί το συμπλήρωμα. Διευκολύνουν τη φαγοκυττάρωση και τη λύση των κυττάρων.\n36 ΕΙΔΗ ΑΝΤΙΣΩΜΑΤΩΝ IgM: Είναι πενταμερή μόρια που εκκρίνονται πρώιμα. Η IgM είναι η πρώτη που παράγεται μετά από αντιγονικό ερεθισμό και ακολουθεί η παραγωγή της IgG. Παραμένει και κυκλοφορεί σχεδόν αποκλειστικά μέσα στα αγγεία χωρίς να διεισδύει στα διάφορα υγρά το σώματος. Είναι η κυριότερη ανοσοσφαιρίνη που παράγεται από το έμβρυο. Σ αυτήν ανήκουν τα αντισώματα που ενεργοποιούν το συμπλήρωμα για να γίνει κυτταρόλυση (διάλυση ενός κυττάρου). Είναι τα κύρια αντισώματα με τα οποία αμύνεται ο οργανισμός σε καταστάσεις μικροβιαιμίας. Διευκολύνουν τη συγκόλληση, τη φαγοκυττάρωση και την λύση των κυττάρων. Στην IgM ανήκουν τα φυσικά αντισώματα εναντίον των αντιγόνων των ερυθρών αιμοσφαιρίων που καθορίζουν την ομάδα αίματος.\n37 ΕΙΔΗ ΑΝΤΙΣΩΜΑΤΩΝ IgD: Λιγότερο από 1% του συνόλου. Είναι αντισώματα επιφανείας των Β-λεμφοκυττάρων, με άγνωστο ρόλο. Ισως συμμετέχουν στην ενεργοποίηση των Β-λεμφοκυττάρων. IgA: Αποτελεί το 15% των ανοσοσφαιρινών του ορού και εκτός από τον ορό του αίματος, ανευρίσκεται και στις διάφορες εκκρίσεις του σώματος (σάλιο, ιδρώτας, ρινικό έκκριμα, δάκρυα, βρογχικές εκκρίσεις, εντερικό υγρό κλπ) όπου χρησιμεύει στην τοπική άμυνα εναντίον των μικροβίων σ αυτές τις περιοχές. Το μόριο της IgA που βρίσκεται στις εκκρίσεις είναι διμερές και ανήκει κυρίως στον υπότυπο IgA2, ενώ εκείνο του ορού είναι συνήθως μονομερές και ανήκει στον υπότυπο IgA1\n39 ΕΙΔΗ ΑΝΤΙΣΩΜΑΤΩΝ IgE: Απειροελάχιστη ποσότητα (0.005% της συνολικής) Παίζουν ρόλο στις παρασιτικές λοιμώξεις. Ο πιο γνωστός ρόλος της είναι στα αλλεργικά νοσήματα όπως το εξωγενές άσθμα, η αλλεργική ρινίτιδα, η ατοπική δερματίτιδα και η γενικευμένη αναφυλακτική αντίδραση. Οι μορφές αλλεργικών αντιδράσεων που προκαλούνται από την IgE είναι γνωστές σαν «ατοπία». Διεγείρει την παραγωγή βραδυκινίνης, ισταμίνης και άλλων φλεγμονωδών μεσολαβητών\n40 ΛΕΙΤΟΥΡΓΙΑ ΤΩΝ ΑΝΤΙΣΩΜΑΤΩΝ Τα αντισώματα συνδέονται με τα αντιγόνα και προκαλούν την καταστροφή τους, με τους ακόλουθους μηχανισμούς: 1. Ενίσχυση της μη ειδικής ανοσίας 2. Συγκόλληση 3. Εξουδετέρωση - αδρανοποίηση\n41 1. ΕΝΙΣΧΥΣΗ ΤΗΣ ΜΗ ΕΙΔΙΚΗΣ ΑΝΟΣΙΑΣ Στόχευση και ενίσχυση της μη ειδικής ανοσίας (IgG, IgM) Δρουν σαν οψονίνες που βοηθούν στη σύνδεση των φαγοκυττάρων στα αντιγόνα Ενεργοποίηση του συμπληρώματος. Το Fc συνδέεται με το C1. Βοηθούν στη λύση των βακτηριδίων και τη φαγοκυττάρωση Συνεργασία με το συμπλήρωμα για την κάθαρση των ανοσοσυμπλεγμάτων. Το C3b συνδέεται με σύμπλοκα αντιγόνου-αντισώματος και παράλληλα με θέσεις σύνδεσης του C3b πάνω στα ερυθρά. Ετσι μεταφέρονται στον σπλήνα ή το ήπαρ.\n42 2. ΣΥΓΚΟΛΛΗΣΗ Είναι η δημιουργία συσσωμάτων βακτηριδίων ή ξένων κυττάρων τα οποία συγκρατούνται με δεσμούς αντισωμάτων. Αυτό συμβαίνει όταν τα αντισώματα έχουν περισσότερες από μια περιοχές σύνδεσης (IgM). Ετσι μειώνεται η διασπορά των παθογόνων και αυξάνεται η πιθανότητα φαγοκυττάρωσης. Οι αντιδράσεις συγκόλλησης χρησιμοποιούνται για τον έλεγχο των ομάδων αίματος\n43 3. ΕΞΟΥΔΕΤΕΡΩΣΗ ΚΑΙ ΑΔΡΑΝΟΠΟΙΗΣΗ ΙΩΝ Η αδρανοποίηση επιτυγχάνεται με την επένδυση των βιολογικά δραστικών περιοχών μιας τοξίνης ή ενός ιού από ανοσοσφαιρίνες. Ετσι παρασκευάζονται οι αντιοροί για τα δηλητήρια φιδιών και εντόμων.\n44 ΕΝΕΡΓΟΠΟΙΗΣΗ Β-ΛΕΜΦΟΚΥΤΤΑΡΩΝ ΚΑΙ ΠΑΡΑΓΩΓΗ ΑΝΤΙΣΩΜΑΤΩΝ\n45 ΕΝΕΡΓΟΠΟΙΗΣΗ Β-ΛΕΜΦΟΚΥΤΤΑΡΩΝ ΚΑΙ ΠΑΡΑΓΩΓΗ ΑΝΤΙΣΩΜΑΤΩΝ Τα Β κύτταρα φυσιολογικά δεν παράγουν αντισώματα. Αντισώματα παράγονται μόνο μετά από ενεργοποίηση των Β λεμφοκυττάρων με το αντίστοιχο αντιγόνο. Η ενεργοποίηση των Β-λεμφοκυττάρων είναι το πρώτο βήμα στην παραγωγή αντισωμάτων. Τα αντιγόνα υφίστανται επεξεργασία από τα μακροφάγα και στη συνέχεια εκτίθενται στα Β-λεμφοκύτταρα Τα Β-λεμφοκυτταρα έχουν στην επιφάνειά τους ανοσο-σφαιρίνες ή αντισώματα (υποδοχείς), που όταν συνδε-θούν με το αντίστοιχο αντιγόνο ενεργοποιούν το κύτταρο. Κάθε Β-κύτταρο ενεργοποιείται μόνο από ένα αντιγόνο. Η σύνδεση γίνεται σε έναν επίτοπο. Δηλαδή, κάθε Β-κύτταρο ενεργοποιείται από έναν επίτοπο.\n46 ΠΟΛΥΚΛΩΝΙΚΑ ΑΝΤΙΣΩΜΑΤΑ Κάθε αντιγόνο μπορεί να διαθέτει αρκετούς, διαφορετικούς μεταξύ τους επιτόπους. Κάθε επίτοπος επάγει τον πολλαπλασιασμό ενός κλώνου Β κυττάρων που αναγνωρίζουν το συγκεκριμένο επίτοπο και παράγουν ένα αντίστοιχο αντίσωμα. Ετσι, παράγονται πολλά διαφορετικά αντισώματα από πολλούς κλώνους («πολυκλωνική αντισωμική απόκριση») Τα πολυκλωνικά αντισώματα έχουν πλεονεκτήματα στον οργανισμό, αλλά μειονεκτήματα στην έρευνα (μειώνεται η ισχύς τους)\n47 ΑΠΟΤΕΛΕΣΜΑ ΤΗΣ ΕΝΕΡΓΟΠΟΙΗΣΗΣ Μετά την ενεργοποίηση, τα λεμφοκύτταρα πολλαπλασιάζονται. Τα θυγατρικά μετατρέπονται σε: α) πλασματοκύτταρα και β) κύτταρα μνήμης Τα πλασματοκύτταρα παράγουν αντισώματα με ρυθμός 2000 μόρια/sec Τα κύτταρα μνήμης είναι πανομοιότυπα με τα μητρικά και εμφανίζουν ικανότητα διέγερσης\n48 Τα βοηθητικά λεμφοκύτταρα ενεργοποιούνται από μακροφάγα και με τη σειρά τους διεγείρουν τον πολλαπλασιασμό των Β λεμφοκυττάρων\n49 ΠΡΩΤΟΓΕΝΕΙΣ ΑΠΑΝΤΗΣΕΙΣ Μετά την 1 η έκθεση σε ένα αντιγόνο, η ανοσολογική απάντηση χρειάζεται μερικές εβδομάδες για να αναπτυχθεί. Αυτή ονομάζεται πρωτογενής απάντηση. Εμφανίζεται σχετικά αργά. Τα αντισώματα αρχικά αυξάνουν και μετά πέφτουν σε χαμηλότερα επίπεδα.\n50 ΔΕΥΤΕΡΟΓΕΝΕΙΣ ΑΠΑΝΤΗΣΕΙΣ Σε κάθε επόμενη έκθεση σε αντιγόνα, η παραγωγή αντισωμάτων είναι ταχύτατη, γιατί υπάρχουν τα κύτταρα μνήμης που οδηγούν σε ταχεία αντίδραση. Αυτή είναι η δευτερογενής απάντηση. Η ενισχυμένη αυτή απάντηση μπορεί να καταστρέψει έναν παθογόνο μικροοργανισμό, πριν προκαλέσει συμπτώματα.\n52 ΠΟΛΥΚΛΩΝΙΚΑ ΚΑΙ ΜΟΝΟΚΛΩΝΙΚΑ ΑΝΤΙΣΩΜΑΤΑ Κάθε αντιγόνο μπορεί να διαθέτει αρκετούς, διαφορετικούς μεταξύ τους επιτόπους. Κάθε επίτοπος επάγει τον πολλαπλασιασμό ενός κλώνου Β κυττάρων που αναγνωρίζουν το συγκεκριμένο επίτοπο και παράγουν ένα αντίστοιχο αντίσωμα. Ετσι, παράγονται πολλά διαφορετικά αντισώματα από πολλούς κλώνους («πολυκλωνική αντισωμική απόκριση») Τα πολυκλωνικά αντισώματα έχουν πλεονεκτήματα στον οργανισμό, αλλά μειονεκτήματα στην έρευνα (μειώνεται η ισχύς τους) Το 1975 επιτεύχθηκε η παραγωγή μονοκλωνικών αντισωμάτων που έχουν πολλαπλές κλινικές και ερευνητικές εφαρμογές\n53 ΕΥΧΑΡΙΣΤΩ ΓΙΑ ΤΗΝ ΠΡΟΣΟΧΗ ΣΑΣ\nΚεφ. 8. ραστικοί µηχανισµοί της χυµικής ανοσίας: Η εξάλειψη των εξωκυττάριων µικροοργανισµών και τοξινών\nΚεφ. 8. ραστικοί µηχανισµοί της χυµικής ανοσίας: Η εξάλειψη των εξωκυττάριων µικροοργανισµών και τοξινών Οι ιδιότητες των αντισωµάτων που καθορίζουν τις δραστικές τους λειτουργίες Οι δραστικές λειτουργίες\nΑΝΟΣΙΑΚΟ ΣΥΣΤΗΜΑ ΤΟ ΚΛΕΙΔΙ ΤΗΣ ΖΩΗΣ. Ανοσιακή ανοχή\nΑΝΟΣΙΑΚΟ ΣΥΣΤΗΜΑ ΤΟ ΚΛΕΙΔΙ ΤΗΣ ΖΩΗΣ Βάσω Παστουρματζή, Βιολόγος Το ανοσιακό σύστημα ή αμυντικό σύστημα όπως είναι γνωστό στον πολύ κόσμο είναι αυτό που προστατεύει τον οργανισμό από κάθε είδος εισβολέα\nΑντιγόνα & Ανοσοσφαιρίνες. Ε. Παρασκευά Αναπλ. Καθηγήτρια Κυτταρικής Φυσιολογίας, Τμήμα Ιατρικής, Παν. Θεσσαλίας\nΑντιγόνα & Ανοσοσφαιρίνες Ε. Παρασκευά Αναπλ. Καθηγήτρια Κυτταρικής Φυσιολογίας, Τμήμα Ιατρικής, Παν. Θεσσαλίας 12.10.2015 Ανοσολογικά χαρακτηριστικά των αντιγόνων I Τα αντιγόνα είναι ουσίες ικανές να


Φοιτητικές Θεατρικές Ομάδες από όλη την Ελλάδα\nΠανελλήνιο Σύλλογο Ερασιτεχνικού Φοιτητικού Θεάτρου\nδιοργανώνουν κάθε χρόνο\nΚάθε χρόνο πραγματοποιείται Πανελλήνιο Φεστιβάλ Πανεπιστημιακών Θεατρικών Ομάδων, στο οποίο μπορεί να συμμετέχει όποια φοιτητική θεατρική ομάδα το επιθυμεί. Το Φεστιβάλ κρατάει συνήθως 1 μέρες μέσα στο Μάιο, και είναι θεμιτό να αλλάζει έδρα κάθε χρόνο και να ταξιδεύει ανά την Ελλάδα.\nΚάθε ομάδα αναλαμβάνει ως επί το πλείστον τα έξοδα μεταφοράς της καθώς και την ευθύνη για δημιουργία σκηνικών και κουστουμιών. Όλη η προσπάθεια βασίζεται στον εθελοντισμό και ο κανόνας είναι πως τη χρηματοδοτούν οι ίδιοι οι φοιτητές, επενδύοντας κατά μείζονα λόγο την προσωπική τους δυναμική σε όλα τα επίπεδα.\n2003: Η θεατρική συντροφιά του Πανεπιστημίου Ιωαννίνων (ΘΕ.Σ.Π.Ι.) γιορτάζοντας τα 20 χρόνια της επίσημης ύπαρξής της, προσκαλεί φοιτητικές θεατρικές ομάδες από όλη την Ελλάδα και διοργανώνει το πρώτο ανεπίσημο Φεστιβάλ Φοιτητικού Θεάτρου.\n2004: Η Θεατρική Ομάδα της ΑΣΟΕΕ, πήρε την πρωτοβουλία να προσκαλέσει φοιτητικές θεατρικές ομάδες από όλη την Ελλάδα και να διοργανώσει στην Αθήνα το 1ο Πανελλήνιο Φεστιβάλ Πανεπιστημιακών Θεατρικών Ομάδων, αναλαμβάνοντας σχεδόν μόνη της ολόκληρη τη διοργάνωση.\n2005: Διοργανώθηκε το 2ο Φεστιβάλ και έγινε η πρώτη μαζική συνάντηση φοιτητικών θεατρικών ομάδων με προοπτική τη δημιουργία μίας συλλογικότητας που θα αγκαλιάσει το φοιτητικό θέατρο της χώρας.\n2006: Κατοχυρώθηκε νομικά η Ένωση, με επίσημη ονομασία "Πανελλήνιος Σύλλογος Ερασιτεχνικού Φοιτητικού Θεάτρου". Το 3ο Φεστιβάλ διοργανώθηκε υπό τη συλλογική ευθύνη των φοιτητικών Θεατρικών Ομάδων ενωμένων. Δημιουργήθηκε η mailing list και το forum για την επικοινωνία των μελών, ενώ παράλληλα φτιάχτηκε και το site. Πραγματοποιήθηκε η πρώτη εκδρομή-συνάντηση όλων των μελών των Θεατρικών Ομάδων στο Βραχάτι.\n2007: Το 4ο Φεστιβάλ έφυγε από την Αθήνα και διοργανώθηκε στα Χανιά από τη Θεατρική Ομάδα Πολυτεχνείου Χανίων. Έγινε η δεύτερη εκδρομή-συνάντηση όλων των μελών των Θεατρικών Ομάδων στα Καμμένα Βούρλα.\n2008: Το 5ο Πανελλήνιο Φεστιβάλ Φοιτητικού Θεάτρου διοργανώθηκε στη Θεσσαλονίκη από τις θεατρικές ομάδες του ΑΠΘ και του ΠΑΜΑΚ. Πραγματοποιήθηκε η τρίτη εκδρομή-συνάντηση όλων των μελών των Θεατρικών Ομάδων.\n2009: Το 6ο Πανελλήνιο Φεστιβάλ Φοιτητικού Θεάτρου διοργανώθηκε στην Πάτρα από τη θεατρική ομάδα ΠΟΦΠΠ. Πραγματοποιήθηκε η τέταρτη εκδρομή-συνάντηση όλων των μελών των Θεατρικών Ομάδων.\n2010: Το 7ο Πανελλήνιο Φεστιβάλ Φοιτητικού Θεάτρου διοργανώθηκε στα Ιωάννινα από τη θεατρική ομάδα ΘΕ.Σ.Π.Ι. Πραγματοποιήθηκε η πέμπτη εκδρομή-συνάντηση όλων των μελών των Θεατρικών Ομάδων.\n2011: Το 8ο Πανελλήνιο Φεστιβάλ Φοιτητικού Θεάτρου διοργανώθηκε στη Μυτιλήνη από τη θεατρική ομάδα ΠΡΟΒΑ του Πανεπιστημίου Αιγαίου.\n2012: Το 9ο Πανελλήνιο Φεστιβάλ Φοιτητικού Θεάτρου διοργανώθηκε στη Λάρισα από τη θεατρική ομάδα Ιατρικής και Βιοχημείας του Πανεπιστημίου Θεσσαλίας.\n2013: Το 10ο Πανελλήνιο Φεστιβάλ Φοιτητικού Θεάτρου διοργανώθηκε στα Χανιά από τη θεατρική ομάδα Πολυτεχνείου Κρήτης.


EL: Με Άιντραχτ Φρανκφούρτης κληρώθηκε ο Ολυμπιακός\nΑρχική » GRplus » EL: Με Άιντραχτ Φρανκφούρτης κληρώθηκε ο Ολυμπιακός\nΚλήρωση Europa League: Οι αντίπαλοι του Ολυμπιακού – Αϊντραχτ, Φενερμπαχτσέ, Αντβέρπ\nΕξαιρετικά δύσκολο έργο θα έχει ο Ολυμπιακός στους ομίλους του Europa League καθώς από την κλήρωση προέκυψε ότι αντίπαλοί του θα είναι η γερμανική Αϊντραχτ Φρανκφούρτης, η τουρκική Φενερμπαχτσέ και η βελγική Αντβέρπ.\nΙδίως για τις δύο πρώτες θέσεις θα γίνει μεγάλη μάχη δεδομένου ότι η εξαιρετική Αϊντραχτ είναι ομάδα επιπέδου Bundesliga, ενώ η Φενέρ του Δημήτρη Πέλκα έχει πάντοτε δυναμική, ισχυρή έδρα και ακριβό ρόστερ.\nΗ Αντβέρπ φαντάζει ως ο πιο βατός αντίπαλος. Ωστόσο προέρχεται από ένα ποιοτικό πρωτάθλημα όπως είναι το βελγικό. Οι Πειραιώτες θα πρέπει να παρουσιάσουν πολύ καλύτερη εικόνα συγκριτικά με αυτή που έδειξαν στα καλοκαιρινά προκριματικά για να διεκδικήσουν τις πιθανότητές του για πρόκριση.\nΣημειωτέον ότι έχει αλλάξει η μορφή της διοργάνωσης εφέτος. Οι νικητές των ομίλων προχωρούν απευθείας στη φάση των 16. Οι δεύτεροι όμως θα τεθούν αντιμέτωποι με τους τρίτους που θα προκύψουν από τη φάση των ομίλων του Champions League.\nΠαράλληλα, οι τρίτοι από τους ομίλους του Europa League θα συνεχίσουν στα μπαράζ του Europa Conference League. Eκεί θα αντιμετωπίσουν τους δεύτερους που θα προκύψουν από τους ομίλους της νεοσύστατης διοργάνωσης. Οι αγώνες μπαράζ θα γίνουν στις 17 και 24 Φεβρουαρίου.\nπροηγούμενοΣτοπ στις μετακινήσεις εντός Γερμανίας για ανεμβολίαστους;\nεπόμενοΓιατί οι Γερμανοί σπεύδουν σε αγορές του πολύτιμου μετάλλου;


Μεταβολή στη σύνθεση του Χαρτοφυλακίου μας - Αιτιολόγηση της πράξης | EuroCapital\nΑρχική | Αναλυτές | EuroCapital | Μεταβολή στη σύνθεση του Χαρτοφυλακίου μας - Αιτιολόγηση της πράξης\nΜεταβολή στη σύνθεση του Χαρτοφυλακίου μας - Αιτιολόγηση της πράξης\n17/07/2017 18:39 Γιάννης Σιάτρας\nΤην Πέμπτη 13 Απριλίου, πραγματοποιήσαμε μία αλλαγή στη σύνθεση του χαρτοφυλακίου το οποίο κινούμε με βάση το “απόλυτο σύστημα συναλλαγών”. Αφαιρέσαμε τη μετοχή της ΟΠΑΠ και στη θέση της τοποθετήσαμε τη μετοχή της ΑΛΦΑ.\nΟι μεταβολές στη σύνθεση χαρτοφυλακίων που κινούνται με βάση το “απόλυτο σύστημα συναλλαγών” είναι σπάνιες.\nΟι λόγοι που αποφασίσαμε τη μεταβολή αυτή είναι:\n1) Ο ρόλος του κλάδου των τραπεζών στην εξέλιξη του ελληνικού Χρηματιστηρίου: Ιστορικά, το Χρηματιστήριο της Αθήνας, όπως και άλλα ευρωπαϊκά χρηματιστήρια, είναι “τραπεζοκεντρικό”. Δηλαδή, οι εξελίξεις στον κλάδο παίζουν ένα σημαντικό ρόλο στην εξέλιξη και την πορεία της χρηματιστηριακής αγοράς (δείτε παλαιότερο σχετικό άρθρο μου). Παρά τα προβλήματα που αντιμετώπισε ο κλάδος κατά τα προηγούμενα χρόνια, η συνολική κεφαλαιοποίησή του (11.957 εκατ.) φθάνει στο 21,4% της κεφαλαιοποίησης του Χρηματιστηρίου της Αθήνας (55.960 εκατ.). Αξίζει να σημειωθεί ότι το ποσοστό αυτό είναι από τα χαμηλότερα ιστορικά ποσοστά συμμετοχής του τραπεζικού κλάδου στη συνολική κεφαλαιοποίηση. Συνεπώς, δε μπορούμε να παραβλέψουμε την ποιοτική μετεξέλιξή του, όπως αυτή συμβαίνει κατά το τρέχον διάστημα και συνεπώς την αύξηση της συμμετοχής του στη συνολική κεφαλαιποίηση της χρηματιστηριακής αγοράς.\n2) Η χρηματιστηριακή πτώση του τραπεζικού κλάδου κατά τα τελευταία χρόνια (έφθασε μέχρι και το 99,8%) είναι άνευ προηγουμένου στη διεθνή χρηματιστηριακή ιστορία. Με δεδομένη τη σημασία του κλάδου στην ελληνική οικονομία, αλλά και στη χρηματιστηριακή αγορά, είναι βέβαιο ότι, ceteris paribus, στα επόμενα χρόνια θα υπάρξει ανάκαμψή του.\n3) Η επίτευξη συμφωνίας μεταξύ της ελληνικής κυβέρνησης και των δανειστών για την οριστικοποίηση της 2ης αξιολόγησης του γ' μνημονίου, έδειξε να δημιουργεί ένα κλίμα εμπιστοσύνης και αισιοδοξίας για την περαιτέρω πορεία της ελληνικής οικονομίας. Αυτό αποδεικνύεται και από μία σειρά μακροοικονομικών δεικτών. Η αλλαγή του κλίματος αποτυπώνεται και στα άρθρα των ΜΜΕ, αλλά φαίνεται και από την επαφή με την πραγματική οικονομία. Κάποιοι ίσως ισχυριστούν ότι οι ενδείξεις δεν είναι ακόμη ισχυρές. Όμως, υπάρχουν ενδείξεις και θα πρέπει να αναλάβουμε το ρίσκο να τις εμπιστευθούμε.\n4) Η πορεία του τραπεζικού κλάδου έχει υπάρξει πολύ ικανοποιητική κατά τους τελευταίους μήνες. Μόνον από την αρχή του έτους, ο τραπεζικός δείκτης (ΔΤΡ) έχει αυξηθεί από τις 665 μονάδες στις 1.132 και βεβαίως η τάση αυτή μπορεί να συνεχιστεί.\n5) Όλη αυτή η αναμενόμενη θετική εξέλιξη έχει επιδράσει στην πορεία της χρηματιστηριακής αγοράς, η οποία σημειώνει μία αξιοσημείωτη ανάκαμψη κατά τους τελευταίους μήνες.\n6) Οι εξελίξεις στο κύριο πρόβλημα του κλάδου (μη εξυπηρετούμενα δάνεια) δε σημειώνουν επιδείνωση, ενώ έχουν δρομολογηθεί εξελίξεις που θα αποσαφηνίσουν και ενδεχομένως θα επιλύσουν το πρόβλημα. Οι πρώτες αξιολογήσεις για την πορεία του κλάδου αναμένονται το Σεπτέμβριο. Προς το παρόν δεν υπάρχουν κάποιες ενδείξεις ανησυχίας. Κρίσιμο διάστημα είναι το επόμενο 12μηνο, όπου θα υπάρξουν εξελίξεις στο ζήτημα των κόκκινων δανείων, οι οποίες θα επιδράσουν στην προγραμματισμένη αξιολόγηση της κεφαλαιακής επάρκειας των τραπεζών από την Ευρωπαϊκή Κεντρική Τράπεζα. Προς το παρόν δεν εκφράζονται κάποιες σοβαρές ή βάσιμες ανησυχίες.\n7) Από τις μέχρι σήμερα δημοσιευμένες αναλύσεις και εκτιμήσεις, η Alpha Bank (η τράπεζα με την υψηλότερη κεφαλαιοποίηση σήμερα) διαθέτει την καλύτερη κεφαλαιακή διάρθρωση στον κλάδο και ότι σε συνδυασμό με τις υφιστάμενες προβλέψεις, δεν θα απαιτηθούν νέα κεφάλαια για τη διατήρηση των ανεκτών επιπέδων κεφαλαιακής επάρκειας, μετά το τέλος της διαδικασίας χειρισμού του προβλήματος των μη εξυπηρετούμενων δανείων και της αναδιάρθρωσης του χαρτοφυλακίου της.\n8) Κατά την τελευταία ανακεφαλαιοποίηση των τραπεζών, η Alpha Bank εξέδωσε νέες μετοχές προς 2,00 ευρώ τη μία. Από τότε, η χαμηλότερη τιμή διαπραγμάτευσης των νέων μετοχών ήταν η 2,66 (23/5/2016) και η υψηλότερη η 1,36 (5/7/2016). Σήμερα, διαπραγματεύεται στα 2,28 ευρώ, δηλαδή κατά 14% υψηλότερα από την τιμή έκδοσης των νέων μετοχών, με το πλεονέκτημα όμως ότι οι προοπτικές της τράπεζας, αλλά και του συνόλου της χρηματιστηριακής αγοράς είναι περισσότερο αποσαφηνισμένες και η γενικότερη εικόνα της χώρας καλύτερη.\nΜε βάση τα όσα κατά καιρούς αναφέραμε, η επιλογή μίας τραπεζικής μετοχής, αυξάνει τον κίνδυνο του Χαρτοφυλακίου μας. Όμως, αν όντως έχουμε δίκιο για τη μεταβολή της μακροχρόνιας τάσης της αγοράς, η αύξηση του κινδύνου θα οδηγήσει σε υψηλότερη απόδοση. Ήδη, διαπιστώνουμε ότι, αν αντί των μετοχών του ΟΠΑΠ είχαμε προτιμήσει τη μετοχή της ΑΛΦΑ από τον περασμένο Νοέμβριο (οπότε και εισήλθαμε στην αγορά), τότε η συνολική απόδοση του χαρτοφυλακίου μας θα ήταν κατά 6,5% υψηλότερη.\nΒεβαίως, το “απόλυτο σύστημα” είναι σχεδιασμένο με τέτοιο τρόπο, ώστε να μας οδηγεί αυτόματα εκτός αγοράς, αν οι συνθήκες επιδεινωθούν. Παράλληλα, έχουμε πάντα την προσοχή μας προς την αγορά για να διορθώσουμε μία ενδεχομένως λανθασμένη κίνησή μας.\nΔεν ανησυχούμε. Οι συνθήκες είναι καλές. Πολύ καλύτερες απ' ότι θα φανταζόμασταν όταν το “απόλυτο σύστημα” μας έβαζε μέσα στην αγορά τον περασμένο Νοέμβριο. Έχουμε την πεποίθηση ότι οι εξελίξεις θα είναι ευνοϊκές.


Bordeaux EA Guingamp ζωντανά αποτελέσματα, livescore και live streaming - SofaScore\nBordeaux - EA Guingamp Ζωντανά αποτελέσματα, livescore και live streaming\n13. Οκτ 2019, 12:45\nBordeaux EA Guingamp ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 13.10.2019. και ώρα 12:45 UTC ώρα στο γήπεδο Stade Jean-Pierre Delhomme, Blanquefort, France για το Division 1, Women - France. Στο SofaScore ζωντανά αποτελέσματα μπορείτε να βρείτε όλα Bordeaux εναντίον EA Guingamp τα προηγούμενα αποτελέσματα με τους H2H αγώνες. Οι σύνδεσμοι Bordeaux εναντίον EA Guingamp με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Bordeaux εναντίον EA Guingamp ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Bordeaux EA Guingamp στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Bordeaux - EA Guingamp\nΜΕΡΟΣ: Stade Jean-Pierre Delhomme, Blanquefort ,France\nEA Guingamp ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Bordeaux EA Guingamp live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Bordeaux EA Guingamp ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Η κόρη του Κερτ Κομπέιν μιλάει πρώτη φορά για την... - Star.gr\nLIFESTYLE Πέμπτη, 9 Απριλίου 2015, 16:20\nΗ κόρη του Κερτ Κομπέιν μιλάει πρώτη φορά για την αυτοκτονία του πατέρα της\n«Ένιωθε πως όλοι θα ήταν πιο ευτυχισμένοι χωρίς αυτόν» αποκάλυψε η Φράνσις\nΕίκοσι χρόνια έχουν περάσει από το θάνατο του Κερτ Κομπέιν, του θρυλικού μέλους του συγκροτήματος «Nirvana», και η κόρη του Φράνσις μίλησε για πρώτη φορά για τον πατέρα της.\nΗ ίδια ήταν μόλις δύο ετών όταν ο πατέρας της αποφάσισε να φύγει από τη ζωή και αυτό είναι κάτι που πάντα θα την πληγώνει!\n«Ο Κερτ έφτασε στο σημείο όπου έπρεπε να θυσιάσει κάθε κομμάτι του γιατί ο κόσμος το απαίτησε από αυτόν. Νομίζω ότι αυτή ήταν μια από τις αιτίες που έφυγε, δεν ήθελε να είναι εδώ πια και ένιωθε πως όλοι θα ήταν πιο ευτυχισμένοι χωρίς αυτόν» είπε η Φράνσις και πρόσθεσε: «Στην πραγματικότητα, αν ζούσε θα είχα έναν μπαμπά, κάτι που θα ήταν μια εκπληκτική εμπειρία».\nΗ ίδια μπορεί να μην κατάφερε να τον γνωρίσει και να περάσει στιγμές μαζί του, όμως βρήκε τρόπο για να τον νιώθει κοντά της. Η Φράνσις είναι η παραγωγός του ντοκιμαντέρ για τη ζωή του και όπως λέει δούλευε σε ένα γραφείο στο οποίο ήταν τοποθετημένο ένα μεγάλο πορτρέτο του μπαμπά της: «δούλευα κάθε μέρα κοιτάζοντας τον πατέρα μου» παραδέχεται η κόρη του τραγουδιστή.\nΠόσο δύσκολο ήταν άραγε για κείνη να ασχοληθεί με την παραγωγή του ντοκιμαντέρ του ί��ιου της του πατέρα και να ανακαλύψει κρυφές πτυχές του χαρακτήρα του;\n«Το ντοκιμαντέρ είναι σαν να δημιουργεί το πορτραίτο ενός άνδρα που παλεύει με τις δυσκολίες του να είναι άνθρωπος. Όταν πρωτογνωριστήκαμε με τον Μπρέντ (συμπαραγωγός στο εγχείρημα) ήξερα ακριβώς τι ήθελα να δω, πως ήθελα να εκπροσωπείται ο Kέρτ. Αυτή είναι μια ενδιαφέρουσα προοπτική. Για μένα, η ταινία παρέχει πολύ πιο τεκμηριωμένες πληροφορίες για τον πατέρα μου - όχι μόνο απίθανες ιστορίες που παρερμηνεύθηκαν, που αναμασήθηκαν, που επαναλήφθηκαν με 10 διαφορετικούς τρόπους. Ήταν πραγματικά στοιχεία του ποιος ήταν ο πατέρας μου ως παιδί, ως έφηβος, ως άνθρωπος, ως σύζυγος, ως καλλιτέχνης.Διερευνάται κάθε πτυχή του ποιος ήταν ως ανθρώπινο ον».\nΌσο για το αν ακούει τους Nirvana; Η απάντησή της ήταν μη αναμενόμενη.\n«Δεν μου αρέσουν οι Nirvana, λυπάμαι έχω διαφορετικά ακούσματα. Υπάρχουν όμως κομμάτια όπως το "Territorial Pissings". Και το Dumb" μ’ αρέσει και κάθε φορά που το ακούω κλαίω γιατί ήταν η εικόνα για τον εαυτό του όταν έκανε χρήση ναρκωτικών, όταν δεν έκανε, όταν ένιωθε ανεπαρκής για να κατέχει τον τίτλο της φωνής μιας ολόκληρης γενιάς».


ΑΝΑΚΟΙΝΩΣΗ ΤΗΣ ΝΕ ΣΥΡΙΖΑ ΜΑΓΝΗΣΙΑΣ ~ ΣΚΟΠΕΛΟΣ ΝΙΟΥΣ Iστολόγιο για τις Βόρειες Σποράδες\nΓυρίζουμε σελίδα, αφήνουμε πίσω μια σειρά από δυσκολίες και προχωράμε στην διοργάνωση του συνεδρίου του κόμματος.\nΜέσα από τις διαδικασίες του συνεδρίου προσβλέπουμε στη διαμόρφωση μιας πολιτικής που θα μας επιτρέψει να υπερβούμε την μέχρι τώρα δύσκολη κατάσταση.\nΕπιδιώκουμε να χαράξουμε πολιτικές που θα στοχεύουν στην δίκαιη ανάπτυξη, αναβαθμίζοντας τον ρόλο των δημόσιων επιχειρήσεων και ενισχύοντας τον τομέα της κοινωνικής οικονομίας.\nΣε αυτή τη νέα προσπάθεια θέλουμε τον λαό της Μαγνησίας και όλης της χώρας μαζί μας.\nΧωρίς την ενεργό συμμετοχή των πολιτών καμία σημαντική αλλαγή δεν μπορεί προχωρήσει και να στεριώσει.\nΗ ΝΕ ΣΥΡΙΖΑ Μαγνησίας


IONION FM - ΕΙΔΗΣΕΙΣ: Ο Ανδρέας Ανδριανόπουλος στο IONION FM\nΟ Ανδρέας Ανδριανόπουλος στο IONION FM\nΣτη συνέντευξη που παραχώρησε στις ''ραδιουργίες εκ προμελέτης'' στον Δημήτρη Στρουμπάκο και Αντώνη Γρηγορόπουλο ο Ανδρέας Ανδριανόπουλος, για άλλη μια φορά κρούει τον κώδωνα του κινδύνου για το μεταναστευτικό ενώ δεν αφήνει ασχολίαστη την τακτική της Αριστεράς στα θέματα μετανάστευσης. Ισλάμ και λαθρομετανάστευση είναι τα βασικά θέματα συζήτησης με τον Πανεπιστημιακό και πρώην Υπουργό κ. Ανδριανόπουλο.\n''Τι δουλειά έχουν οι Αφγανοί στην Ελλάδα; Κινδυνεύουν και έρχονται να σωθούν στην χώρα μας; Για να έρθουν εδώ περνάνε από πέντε χώρες, οι οποίες είναι ασφαλείς. Κινδυνεύεις στην χώρα σου και επιλέγεις σε ποιά χώρα θα πάς; Υπάρχει σοβαρό πρόβλημα, όχι μόνο στην Ελλάδα αλλά και σε ολόκληρη την Ευρώπη. Επίσης όσοι επιλέγουν σε ποιά χώρα θα πάνε δεν πρέπει να αποκαλούνται πρόσφυγες αλλά οικονομικοί μετανάστες. Τι δουλειά έχει ένας Αφγανός στην Ελλάδα να ζητάει άσυλο; Άσυλο μπορεί να ζητήσει ένας Τούρκος που τον κυνηγάει ο Ερντογάν.\nΔυστυχώς υπάρχει μετακίνηση πληθυσμών για οικονομικούς λόγους. Δεν μπορούμε να ανοίγουμε τα σύνορα και ''μπάτε σκύλοι αλέστε''. Οι βόρειες χώρες της Ευρώπης καλό θα είναι αντί να μας κουνάνε το δάχτυλο και να μας χρηματοδοτούν για τους μετανάστες να πάρουν και αυτοί όσους τους αναλογούν.\nΗ Ευρωπαϊκή Ένωση είναι ένας ταμειακός συνεταιρισμός. Στα θέματα εξωτερικής πολιτικής και στα γεωπολιτικά δεν μπορεί να κάνει τίποτα πάρα μόνο να συζητάει. Εμάς μας στηρίζει μόνο οικονομικά.\nΤο Ισλάμ δεν είναι συμβατό με την Δημοκρατία.\nΑναφερόμενος στην Αριστερά ο κύριος Ανδριανόπουλος τόνισε μεταξύ άλλων:\n''Καμία Ελληνική κυβέρνηση δεν έχει τολμήσει ποτέ να αντιμετωπίσει ποτέ ευθέως και σταράτα την Αριστερά. Η Αριστερά θεωρείται ακόμη και από τους δεξιούς κάτι καλό και ευγενικό. Όχι δεν είναι. Ο πιο σκληρός δεξιός θα πει για τους κομμουνιστές πώς στη θεωρία καλά τα λένε αλλά τα χαλάνε στην πράξη. Δεν μπορούμε να χαϊδεύουμε συνέχεια την Αριστερά επειδή κάποιοι ηλίθιοι μετά τον Εμφύλιο φέρθηκαν γελοία και χυδαία στους ανθρώπους της Αριστεράς.


Η Ηλιάνα Παπαγεωργίου ποζάρει topless και βάζει «φωτιά» στο Instagram - Σε Σκέψεις\nHome / Επικαιρότητα / Show Biz / Η Ηλιάνα Παπαγεωργίου ποζάρει topless και βάζει «φωτιά» στο Instagram\nΗ Ηλιάνα Παπαγεωργίου μπορεί να ξέρει να κάνει πολλά πράγματα, αυτό που γνωρίζει καλύτερα όμως είναι πώς να εντυπωσιάζει τους φαν της με τη σέξι παρουσία της. Το μοντέλο προκάλεσε αίσθηση στους τηλεθεατές από τότε που «συστήθηκε» στο ευρύ κοινό μέσα από τον πρώτο κύκλο του GNTM. Η ίδια ξέρει πολύ καλά πώς να «αναστατώνει» τον ανδρικό πληθυσμό και δεν είναι λίγες οι φορές που έχει μοιραστεί με τους followers της σέξι φωτογραφίες της. Η Ηλιάνα Παπαγεωργίου ποζάρει topless στο Instagram Μία τέτοια φωτογραφία δημοσίευσε και το μεσημέρι της Τετάρτης στον προσωπικό της λογαριασμό στο Instagram, καταφέροντας να συγκεντρώσει χιλιάδες…\nSummary : ΤΑ LIKES ΕΠΕΣΑΝ ΒΡΟΧΗ\nΗ Ηλιάνα Παπαγεωργίου μπορεί να ξέρει να κάνει πολλά πράγματα, αυτό που γνωρίζει καλύτερα όμως είναι πώς να εντυπωσιάζει τους φαν της με τη σέξι παρουσία της.\nΤο μοντέλο προκάλεσε αίσθηση στους τηλεθεατές από τότε που «συστήθηκε» στο ευρύ κοινό μέσα από τον πρώτο κύκλο του GNTM. Η ίδια ξέρει πολύ καλά πώς να «αναστατώνει» τον ανδρικό πληθυσμό και δεν είναι λίγες οι φορές που έχει μοιραστεί με τους followers της σέξι φωτογραφίες της.\nΗ Ηλιάνα Παπαγεωργίου ποζάρει topless στο Instagram\nΜία τέτοια φωτογραφία δημοσίευσε και το μεσημέρι της Τετάρτης στον προσωπικό της λογαριασμό στο Instagram, καταφέροντας να συγκεντρώσει χιλιάδες likes και σχόλια πολύ γρήγορα. Σε αυτήν η Ηλιάνα Παπαγεωργίου ποζάρει topless, για μία νέα καμπάνια που ετοιμάζει και ανεβάζει τη θερμοκρασία στα ύψη.\nGNTM instagram topless Ηλιάνα Παπαγεωργίου Φωτογραφία\t2019-09-26\nTagged with: GNTM instagram topless Ηλιάνα Παπαγεωργίου Φωτογραφία\nPrevious: Τα πόθεν έσχες του Κυριάκου Μητσοτάκη\nNext: GNTM 2: Η μεγάλη, απρόσμενη αλλαγή στο ριάλιτι (Βίντεο)


Κοτλέ και φελλός στην Porsche του σχεδιαστή Sean Wotherspoon | Sofokleousin.gr\n20:30, 18 Ιουνίου 2022\nΓια πρώτη φορά ο σχεδιαστής καθημερινής ένδυσης Sean Wotherspoon αποκαλύπτει στο σύνολό του το ηλεκτροκίνητο αυτοκίνητό του, μια Porsche Taycan 4 Cross Turismo.\nΤο εντυπωσιακό εξωτερικό του art car είχαμε δει τον Μάρτιο στο φεστιβάλ South x Southwest του Όστιν του Τέξας, αλλά πλέον αποθαυμάζουμε και το εσωτερικό του· στο οποίο, η χρωματική παλέτα του εξωτερικού με τα χρώματα με τα παράξενα ονόματα – Nash Blue, Sean Peach, Loretta Purple and Ashley Green – συμπληρώνεται με κοτλέ και φελλό.\nΔουλεύοντας στο art car του, ο Sean Wotherspoon άντλησε από την εμπειρία του στον σχεδιασμό αθλητικών υποδημάτων, ιδιαιτέρως του Nike Air Max 97/1 του 2018 στο οποίο για πρώτη φορά χρησιμοποίησε κοτλέ. Σπανίως το υλικό αυτό εμφανιζόταν σε αθλητικά υποδήματα και έκτοτε είναι το σήμα κατατεθέν του ντιζάινερ μόδας.\nΣτο εσωτερικό της Porsche Taycan, χρησιμοποιήθηκε κοτλέ ταπετσαρία σε απόχρωση Atacama Beige μιας και ο Wotherspoon, ως αυστηρός vegan που είναι, απέκλεισε τη χρήση δέρματος.\nΓια την πολύχρονη ιστορία της Porsche με τα art cars, o Robert Adler, Chief Marketing Officer στην αυτοκινητοβιομηχανία, υπογράμμισε:\n«Από την ψυχεδελική 356 της Janis Joplin τη δεκαετία του 1960 μέχρι την 911 RSR που σχεδίασε ο Richard Philips το 2019 – η λίστα εμβληματικών art cars από την Porsche είναι ήδη μεγάλη. Τα art cars ταιριάζουν πολύ στην Porsche. Η δημιουργική σχεδιαστική δουλειά με καλλιτέχνες μας εμπνέει και μας δίνει κίνητρο να συνεχίζουμε να αναπτύσσουμε το εμπορικό σήμα χωρίς στην ουσία να το αλλάζουμε».\nΗ ομάδα επικοινωνίας marketing της αυτοκινητοβιομηχανίας έφερε τον Wotherspoon σε επαφή με τους σχεδιαστές στη Style Porsche. Ο Wotherspoon επισκέφτηκε πολλές φορές το Porsche Design Studio στο Weissach της Γερμανίας, επιβλέποντας επί τόπου τη δημιουργία του art car του ( https://www.instagram.com/p/CeRySRpuMGc/?hl=en ).\nΌσον αφορά τις παράξενες ονομασίες των χρωμάτων, ο Volker Müller, Head of Color and Trim στη Style Porsche, διευκρίνισε: «Αφότου εξηγήσαμε τη σημασία να έχουν μοναδικές ονομασίες, ο Sean έδωσε στα χρώματα ονόματα μελών της οικογένειάς του».\nΜεγάλο πλήγμα στη Ρωσία από ΗΠΑ-ΕΕ: Ούτε... Porsche, ούτε Louis Vuitton...\n15:14, 14 Μαρτίου 2022\nΕτικέτες design Αυτοκίνητο μόδα\nΜία επετειακή έκδοση για τα 40 χρόνια Opel Corsa\nΈνα ρομπότ φορτίζει ηλεκτρικά αυτοκίνητα\nΗ συνταγή της επιτυχίας του Opel Crossland